
	讗讬谉 讛诇讻讛 讻讗讜转讜 讛讝讜讙. 讜讗''转 讗诪讗讬 诇讗 拽讗诪专 讛诇讻讛 讻转谞讗 拽诪讗 讜讬''诇 讚讗讬 讛讜讛 讗诪专 讛诇讻讛 讻转谞讗 拽诪讗 讛讜讛 诪砖诪注 讗讻诇 讚讘专讬讜 讗祝 诪诪讛 砖讗诪专 诪住讬讬诐 讘砖诇 砖讘转 讜讛讗 诇讬转讗 讚讛讗 拽讬''诇 讚讛诇讻转讗 讻专讘讬 讚讗诪专 讞讜转诐 讘专讜讱 诪拽讚砖 讛砖讘转 讬砖专讗诇 讜讛讝诪谞讬诐.: 诪讗讬 讟注诪讗 诇诪拽谞讬 砖讘讬转讛 讘砖讘转讗 诇讗. 讜讗''转 诇诪讛 诇讬 讛讗讬 讟注诪讗 讛讗讬讻讗 讟注诪讗 讚讛讻谞讛 讻讚讗诪专讬' 讘驻' 讘讻诇 诪注专讘讬谉 (注讬专讜讘讬谉 讚祝 诇讞: 讜砖诐) 诪讬讜''讟 诇砖讘转 诪讗讬 讟注诪讗 诇讗 诪砖讜诐 讛讻谞讛 讜讬''诇 讚讗讬 诇讗讜 讛讛讬讗 讟注诪讗 讚诪拽谞讬 砖讘讬转讛 讘砖讘转讗 诪砖讜诐 讟注诪讗 讚拽讗诪专 诪砖讜诐 讛讻谞讛 诇讗 讗住专讬谞谉 讛讜讗讬诇 讜讬砖 砖诐 住驻拽 讚砖诪讗 讞讜诇 讛讜讗 诇讙诪专讬 诪讻诇 诪拽讜诐 拽砖讛 讚讛转诐 讘注讬专讜讘讬谉 诇诪讛 诇讬 讟注诪讗 讚讛讻谞讛 转讬驻讜拽 诇讬讛 诪砖讜诐 讚诪拽谞讬 砖讘讬转讛 讘砖讘转讗 诇讗 讜讬砖 诇讜诪专 讚讛转诐 诪讬讬专讬 讘注讬专讜讘讬 讞爪专讜转 讜诇讗 砖讬讬讱 诇诪拽谞讬 砖讘讬转讛 讜诪讻诇 诪拽讜诐 拽砖讛 诪讛讛讜讗 讚讙讟讬谉. 驻专拽 讛讝讜专拽 (讚祝 注':) 讙讘讬 砖讻讬讘 诪专注 讚拽讗诪专 讗讬讛讬 转讝讬诇 讜转讞讜讚 讜转驻转讞 讜讛转诐 诪讬讬专讬 讘砖讘转 讚砖专讬 诇注砖讜转 拽谞讬谉 讜讛讻讗 讗住专 诇诪拽谞讬 砖讘讬转讛 讗驻讬' 讘讬讜''讟 讜讬''诇 讚砖讻讬讘 诪专注 砖讗谞讬 讚讛转讬专讜 注诇讬讜 砖诇讗 转讟专祝 讚注转讜 讜转讚注 讚讬砖 讞诇讜拽 讘讬谉 砖讻讬讘 诪专注 诇讗讬砖 讗讞专 讚讛讗 讛转讬专讜 诇讜 诇讙专砖 讘砖讘转 讜讗讬谉 讗谞讜 诪拽讚砖讬谉 讜讗讬谉 诪讙专砖讬谉 讜讗注''讙 讚诇讗 拽讗诪专 诇拽诪谉 讗讬谉 诪讙专砖讬谉 . 诪讻诇 诪拽讜诐 诇诪讛 讬砖 诇讞诇拽 讘讬谉 拽讚讜砖讬谉 诇讙专讜砖讬谉 讜注讜讚 讚讘转讜住驻转讗 讗诪专讬谞谉 讘讛讚讬讗 讗讬谉 诪拽讚砖讬谉 讜讗讬谉 诪讙专砖讬谉 讜诇讬 谞专讗讛 诪讚拽讗诪专 讛转诐 讗讬 讗转讛 诪讜讚讛 诪砖诪注 讚诇讗 驻诇讬讙 砖讜诐 讗讚诐 注诇讬讛 讜讛讗 驻诇讬讙 专讘讬 注诇讬讛 诇注讬诇 讚讗诪专 诪注专讘讬谉 注讬专讜讘讬 讞爪专讜转 诇讻讱 谞专讗讛 诇驻专砖 讚讟注诪讗 讚讛讻讗 讬砖 诇讜诪专 诪砖讜诐 讛讻谞讛 讜讛''拽 讗住讜专 诇诪拽谞讬 砖讘讬转讛 讘砖讘转讗 诪砖讜诐 讚讛讬讬谞讜 讛讻谞讛 讜讗讬谉 诪讻讬谞讬谉 诪讬讜诐 讟讜讘 诇砖讘转 讜讗''转 诇专讘讬 讬讜讞谞谉 讚讗诪专 诇注讬诇 (讚祝 讚.) 谞讜诇讚讛 讘讝讛 诪讜转专转 讘讝讛 讜拽讗诪专 讟注诪讗 诇注讬诇 诪砖讜诐 讚诇讬转 诇讬讛 讛讻谞讛 讜讻讬 驻诇讬讙 专讘讬 讬讜讞谞谉 讗讻诇 讛谞讬 转谞讗讬 讜讗诪讜专讗讬 讚讛讻讗 讜讬砖 诇讜诪专 讚讛转诐 诪讬讬专讬 讘讛讻谞讛 砖谞注砖讛 讘讬讚讬诐 讻讙讜谉 注讬专讜讘讬 转讞讜诪讬谉 讜讗驻讬' 专讘讬 讬讜讞谞谉 诪讜讚讛 讗讘诇 诪讛 砖诪转讬专 专' 讬讜讞谞谉 讛讬讬谞讜 讙讘讬 讘讬爪讛 讚讛讜讬 讛讻谞讛 讘讬讚讬 砖诪讬诐 砖谞注砖讬转 诪讗诇讬讛: 讗讬 讗诪专转 讛讜讗 谞讗住专 讜拽诪讞讜 谞讗住专 爪专讬讱 诇讗拽谞讜讬讬 拽诪讞讜 诇讗讞专讬诐 讜讗讬 讗诪专转 讗讬谉 拽诪讞讜 谞讗住专 讗讬谉 爪专讬讱 诇讗拽谞讜讬讬 拽诪讞讜. 讜转讬诪讛 讛讜讗讬诇 讜拽诪讞讜 谞讗住专 诪讛 诪讜注讬诇 讛拽谞讬讬讛 诇讗讞专讬诐 诪讬 讬讻讜诇 诇住诇拽 讛讗讬住讜专 砖讘讜 讻讚讬 砖讬讗讻诇 讛讜讗 注爪诪讜 讗讞专 (讻讱) 砖谞讗住专 讜注讜讚 拽砖讛 讻讬讜谉 砖讛讜讗 谞讗住专 诪讗讬讝讛 讟注诐 讬讛讗 诪讜转专 砖讗讞专讬诐 讗讜驻讬谉 (诇砖讘转) 讘砖讘讬诇讜 讜讻讬 讗讞专讬诐 讬讻讜诇讬诐 诇注砖讜转 讘砖讘讬诇讜 诪讛 砖讛讜讗 注爪诪讜 讗讬谞讜 讬讻讜诇 诇注砖讜转 讘砖讘讬诇 注爪诪讜 诇讻谉 谞专讗讛 诇讬 讻讙讬'. 讚讛''讙 讗讬 讗诪专转 讛讜讗 谞讗住专 讜讗讬谉 拽诪讞讜 谞讗住专 诪爪讬 诇讗拽谞讜讬讬 拽诪讞讜 诇讗讞专讬诐 讜讗讝 诪讜注讬诇 讛拽谞讬谉 讜讗讬 讗诪专转 讛讜讗 谞讗住专 讜拽诪讞讜 谞讗住专 诇讗 诪爪讬 诇讗拽谞讜讬讬 拽诪讞讜 诇讗讞专讬诐 讚讛讗 诇讗 诪讜注讬诇 讛拽谞讬谉 讜讘住诪讜讱 讙专住 砖''诪 讛讜讗 谞讗住专 讜讗讬谉 拽诪讞讜 谞讗住专:





专讘讬谞讜 讞谞谞讗诇

讗诪专 专讘 讬讜住祝 讛诇讻转讗 讻专讘讬 讚讞讜转诐 讘讛 讜讻讚诪转专抓 专讘讬谞讗 讘专讜讱 诪拽讚砖 讛砖讘转 讜讬砖专讗诇 讜讛讝诪谞讬诐 讚讬砖专讗诇 诪拽讚砖讬 诇讛讜 诇讝诪谞讬诐 讛诇讻讱 诪拽讚诪讬谞谉 拽讚讜砖转谉 讚讬砖专讗诇 讚讗讬谞讜谉 诪拽讚砖讬 诇讛讜 诇讝诪谞讬诐:




转"专 砖讘转 砖讞诇讛 诇讛讬讜转 讘专"讞 讗讜 讘讞讜诇讜 砖诇 诪讜注讚. 注专讘讬转 讜砖讞专讬转 讜诪谞讞讛 诪转驻诇诇 砖讘注 讜讗讜诪专 讗诇讛讬谞讜 讜讗诇讛讬 讗讘讜转讬谞讜 讬注诇讛 讜讬讘讗 讜讙讜' 讜诪讝讻讬专 诪注讬谉 讛诪讗讜专注 讗诐 讛讜讗 专"讞 讗讜诪专 砖诇 专"讞 讜讗诐 讞讜诇讜 砖诇 诪讜注讚 讗诐 驻住讞 讗讜诪专 砖诇 驻住讞 讜讗诐 住讜讻讜转 砖诇 住讜讻讜转. 讘注讘讜讚讛 讜讛讬讗 专爪讛 讛' 讗诇讛讬谞讜 讘注诪讱 讬砖专讗诇 讜讻讜'. 讜讗诐 诇讗 讗诪专 诪讞讝讬专讬谉 讗讜转讜 讜讛讻讬 讛诇讻转讗 讜讘诪讜住驻讬谉 诪转讞讬诇 讘砖诇 砖讘转 讜诪住讬讬诐 讘砖诇 砖讘转 讜讗讜诪专 拽讬讚讜砖 讛讬讜诐 讘讗诪爪注 讜讞讜转诐 诪拽讚砖 讛砖讘转 讜讬砖专讗诇 讜讛讝诪谞讬诐 讜讛讻讬 讛诇讻转讗 专砖讘"讙 讜专' 讬砖诪注讗诇 讘谞讜 砖诇 专讘讬 讬讜讞谞谉 讘谉 讘专讜拽讛 讗讜诪专 诇讗 讘诪讜住驻讬谉 讘诇讘讚 讗诇讗 讻诇 诪拽讜诐 砖讝拽讜拽 诇砖讘注 讘讬谉 注专讘 讘讬谉 砖讞专讬转 讘讬谉 诪谞讞讛 诪转讞讬诇 讘砖诇 砖讘转 讜诪住讬讬诐 讘砖诇 砖讘转 讜讗讜诪专 拽讬讚讜砖 讛讬讜诐 讘讗诪爪注. 



讗诪专 专讘 讛讜谞讗 讗讬谉 讛诇讻讛 讻讗讜转讜 讛讝讜讙 讜讛谉 专砖讘"讙 讜专' 讬砖诪注讗诇 讘谞讜 砖诇 专' 讬讜讞谞谉 讘谉 讘专讜拽讛 讛诇诇讜. 



讗诪专 专讘讗 诪谞讬讞 讗讚诐 注讬专讜讘讬 转讞讜诪讬谉 诪讬讜"讟 诇讞讘讬专讜 讜诪转谞讛 讜讻"砖 注讬专讜讘讬 转讘砖讬诇讬谉 讜诪砖诪讬讛 讚专讘 讗诪专 诪谞讬讞 注讬专讜讘讬 转讘砖讬诇讬谉 诪讬讜"讟 诇讞讘讬专讜 讜诪转谞讛 讗讘诇 注讬专讜讘讬 转讞讜诪讬谉 诇讗 讚诇诪拽谞讗 砖讘讬转讛 讘讬讜"讟 诇讗 讜讛谞讬 诪讬诇讬 讘讘' 讬讜"讟 砖诇 讙诇讬讜转 砖讛谉 讘' 拽讚讜砖讜转 砖诪转谞讛 讜讗讜诪专 讗诐 讛讬讜诐 拽讚砖 讜诇诪讞专 讞讜诇 讛讜讗 讗讬谞讜 爪专讬讱 诇注讬专讜讘 讜讗诐 诪讞专 讛讜讗 讬讜"讟 讛讬讜诐 注讬讜"讟 讛谞讛 讗谞讬 诪注专讘 诪注讬讜"讟 诇讬讜"讟 讜拽讬讬"诇 讻专讘讗 讚讛讜讗 讘转专讗讛:




转"专 讗讬谉 讗讜驻讬谉 诪讬讜"讟 诇砖讘转 拽"讜 诪讬讜"讟 诇讞讜诇. 讘讗诪转 讗诪专讜 诪诪诇讗讛 讗砖讛 拽讚专讛 讘砖专 讗驻讬诇讜 砖讗讬谞讛 爪专讬讻讛 讗诇讗 诇讞转讬讻讛 讗讞转 讜讻谉 谞讞转讜诐 诪诪诇讗 讜诪讞诪诐 拽讜诪拽讜诪讜住 诪讬诐 讗注"驻 砖讗"爪 讗诇讗 诇拽讬转讜谉 讗讞讚 讻讜'. 



专' 砖诪注讜谉 讘谉 讗诇注讝专 讗讜诪专 讗祝 诪诪诇讗讛 讗砖讛 转谞讜专 驻转 诪驻谞讬 砖讛驻转 [谞讗驻转] 讬驻讛 讘砖注讛 砖讛转谞讜专 诪诇讗. 讗诪专 专讘讗 讛诇讻讛 讻专' 砖诪注讜谉 讘谉 讗诇注讝专 讜拽讬讬"诇 诪专讘讜转讬谞讜 讜讘诇讘讚 砖诇讗 讬注专讬诐:




讗讬讘注讬讗 诇讛讜 诪讬 砖诇讗 讛谞讬讞 注讬专讜讘讬 转讘砖讬诇讬谉 讛讜讗 谞讗住专 讜拽诪讞讜 谞讗住专. 讜讗讬谉 诇讜 转拽谞讛 讗讗"讻 讬拽谞讛 拽诪讞讜 诇讗讞专讬诐 讗诇讗 讛讜讗 砖谞讗住专 讚讻诪讛 讚诇讗 诪拽谞讬 诇讬讛 诇讗 讛讜讗 讗驻讬 诇讬讛 讜诇讗 讗讞专讬诐 讗驻讜 诇讬讛 讗讜 讚诇诪讗 讛讜讗 谞讗住专 讗讘诇 拽诪讞讜 诇讗 谞讗住专 讜诇讗 爪专讬讱 诇讗拽谞讜讬讬 拽诪讞讜 诇讗讞专讬诐 讗诇讗 讛讜讗 砖谞讗住专 诇讗 讗驻讬 讗讞专讬谞讬 讗驻讜 诇讬讛. 讜驻砖讟谞讗 讛讜讗 谞讗住专 讜拽诪讞讜 谞讗住专 讜讗讬谉 诇讜 转拽谞讛 讗诇讗 讗诐 讬拽谞讛 拽诪讞讜 诇讗讞专讬诐 讜讬诪住专谞讜 诇讛谉 谞注砖讛 讻砖诇讛谉 讜诪讜转专 诇讛谉 诇讗驻讜转 讜诇讛讗讻讬诇讜.





专砖讘"讗

讗诪专 专讘 讛讜谞讗 讗讬谉 讛诇讻讛, 讻讗讜转讜 讛讝讜讙. 讜诪讬讛讜 讗祝  讻转谞讗 拽诪讗 讗讬谉 讛诇讻讛 讚讗讬讛讜 拽讗诪专 讘诪讜住驻讬谉 诪转讞讬诇 讘砖诇 砖讘转 讜诪住讬讬诐 讘砖诇 砖讘转 讻讘讬转  讛诇诇 讜讗谞谉 拽讬讬诪讗 诇谉 讻专' 讚讗诪专 讗祝 讞讜转诐 讘讬讛 诪拽讚砖 讬砖专讗诇 讜讛讝诪谞讬诐.



讗讘诇 注专讜讘讬 转讞讜诪讬谉 诇讗 诪讗讬 讟注诪讗 讚诇诪拽谞讗 砖讘讬转讛 讘讬讜诪讗  讟讘讗 诇讗. 转诪讬讛 诇讬 讜讛诇讗 讗讬谞讜 拽讜谞讛 讘讬讜诐 讟讜讘 讻诇讜诐 讚讛讗 诪转谞讛, 讬砖  诇讜诪专 讚讗驻讬诇讜 住驻拽 讗住讜专 诪驻谞讬 砖谞专讗讛 讻拽讜谞讛 讘讬讜"讟. 讜注讜讚 拽砖讛 诇讬 诪讗讬 拽讗诪专  讚诇诪拽谞讗 讘讬转讗 讘讬讜诪讗 讟讘讗 诇讗 讜讛讗 讗诪专讬谞谉 讘注讬专讜讘讬谉 讘驻专拽 讘讻诇 诪注专讘讬谉 (注讬专讜讘讬谉 诇讟, 讗)  注讬专讘 讘专讙诇讬讜 讘专讗砖讜谉 诪注专讘 讘专讙诇讬讜 讘砖谞讬 讜诇专' 讗诇讬注讝专 诪注专讘 讗驻讬诇讜 讘驻转 讜讘驻转  专讗砖讜谉 诪讬讛讗 讻讚讗诪专 砖诪讜讗诇 讛转诐 讜诇讗 讞讬讬砖讬谞谉 诇诪拽谞讗 讘讬转讗 讻讬 讛讻讗, 讬砖 诇讜诪专 讚讛转诐  讻讬讜谉 讚诇讗 诪注专讘 讘驻转 讞讚砖 讗诇讗 讘驻转 专讗砖讜谉 砖讻讘专 注讬专讘 讘讜 诇讗 诪讬讞讝讬 讻拽讜谞讛 注讻砖讬讜  讗诇讗 讻拽谞讬谉 砖拽谞讛 诪注专讘 讬讜诐 讟讜讘, 讜诪注专讘 讘专讙诇讬讜 谞诪讬 讻讬讜谉 讚诇讗 讘注讬 诇诪讬诪专 讜诇讗  诪讬讚讬 讗诇讗 讚拽讗讬诐 讛转诐 讘诇讞讜讚 诇讗 诪讞讝讬 讻拽讜谞讛 注讻砖讬讜 讻诇讜诐, 讗讘诇 讘拽讜谞讛 讘驻转 讞讚砖  讜讗驻讬诇讜 诪转谞讛 谞专讗讛 讻拽讜谞讛 讘讬讜诪讗 讟讘讗 讜讗住讜专. 讜讗讻转讬 拽砖讛 诇讬 讻讬 讗诪专讬 诇讬讛 诇专'  讗诇讬注讝专 讛转诐 (诇讞, 讗) 讗讬 讗转讛 诪讜讚讛 砖讗讬谉 诪注专讘讬谉 诪讬讜诐 讟讜讘 诇砖讘转 讜讗讛讚专 诇讛讜  讗诪讗讬 诇讗 讗诪专 诇讛讜 诪砖讜诐 讚诇诪拽谞讗 讘讬转讗 讘讬讜诪讗 讟讘讗 诇讗, 讜诪讬讛讗 诇驻讬 诪讛 砖驻讬专砖谞讜 砖诐  讚讗注讬专讜讘讬 讞爪专讜转 拽讗 诪拽砖讬 诇讗讜 诪拽谞讗 讗讬讻讗 讚注讬专讜讘讬 专砖讜转讗 讘注诇诪讗 讛讜讗, 讜讗驻讬诇讜  诇诪讬 砖驻讬专砖 讛讛讬讗 讘注讬专讜讘讬 转讞讜诪讬谉 讬砖 诇讜诪专 讚注讚讬驻讗 诪讬谞讛 拽讗诪专 诇讛讜 讚讛讻谞讛 诪诪砖  讛讬讗 讚讗讜专讬讬转讗 讜诪拽谞讗 讘讬转讗 诇讬转讗 讗诇讗 诪讚专讘谞谉, 讜注讜讚 讚讚讬诇诪讗 诇讬转 诇讬讛  讛讗讬 讟注诪讗 讻讚诇讬转 诇讬讛 诇专讘[讗] 讛讻讗 讚专讘 讞讬讬讗 讘专 讗砖讬.
讗讘诇 讛讗 拽砖讬讗  诇讬 诪讗讬 讟注诪讗 诇讗 讗诪专 讛讻讗 诪砖讜诐 讛讻谞讛 讚注讚讬驻讗 讜拽讗 诪讜讚讛 讘讬讛 专讘讗, 讜注讜讚 拽砖讬讗 诇讬  诇专讘 讞讬讬讗 [讘专 讗砖讬] 讚讗诪专 诪砖诪讬讛 讚专讘 诪谞讬讞讬谉 注讬专讜讘讬 转讞讜诪讬谉 讜转讬驻讜拽 诇讬讛 诪讬讛讗  诪砖讜诐 讛讻谞讛, 讜注讜讚 讚专讘 谞诪讬 讛讗 讗讬转 诇讬讛 讛讻谞讛 讻讚讗讬转讗 讘驻专拽 拽诪讗 (讚, 讗) 讘讛讚讬讗  讜讘驻专拽 讘讻诇 诪注专讘讬谉 (注讬专讜讘讬谉 诇讞, 讗) 讙讘讬 驻诇讜讙转讗 讚专' 讗诇讬注讝专 讜专讘谞谉 讜讗诐 讻谉 讛讬讻讬 砖专讬谞谉  讛讻讗 讘注专讜讘讬 转讞讜诪讬谉. 讜讬砖 诇讜诪专 讚拽住讘专 讚讘诪转谞讛 讘讬讜诐 专讗砖讜谉 讜讘讬讜诐 砖谞讬 诇讬讻讗  诪砖讜诐 讛讻谞讛, 讚讛讗 讗驻讬诇讜 讘讬爪讛 讚讻讜转讛 砖谞讜诇讚讛 讘讬讜诐 讟讜讘 专讗砖讜谉 诪讜转专转 讘砖讘转 讜讛讻讗  谞诪讬 讻讬讜谉 讚诪转谞讛 讘讬讜"讟 专讗砖讜谉 诇讗 诪讬讞讝讬 讻诪讻讬谉 诪讬讜"讟 诇砖讘转 讜讗驻讬诇讜 讘诪注专讘  讘驻转, 讗讘诇 讘讘' 讬诪讬诐 讟讜讘讬诐 砖诇 专"讛 讚讻讬讜诪讗 讗专讬讻转讗 讚诪讬 讗讬谞讜 诪谞讬讞  注讬专讜讘讬 转讞讜诪讬谉 讗驻讬诇讜 [讘诪转谞讛] 讜讗驻讬诇讜 诇专讘 讚诇讬转 诇讬讛 讗住讜专 拽谞讬讬讛 讻讬 讛讗讬 诪砖讜诐  讚讛讗 讗讬讻讗 诪砖讜诐 讛讻谞讛 诪讬讛讗 讜讻讛讛讬讗 讚讗"专 讗诇讬注讝专 讛转诐 [讘驻'] 讘讻诇 诪注专讘讬谉  讜诪砖转转驻讬谉.



诇诪拽谞讗 讘讬转讗 讘讬讜诪讗 讟讘讗 诇讗. 讜讗诐 转讗诪专 讜讛讗 讗诪专讬谞谉  讘讙讬讟讬谉 驻专拽 讛讝讜专拽 (讙讬讟讬谉 注讝, 讘) 讛讛讬讗 砖讻讬讘 诪专注 [讚讻转讘] 讙讬讟讗 诇讚讘讬转讛讜 讘讛讚讬  驻谞讬讗 讚诪注诇讬 讬讜诪讗 讚砖讘转讗 诇诪讞专 转拽祝 注诇讬讛 注诇诪讗 讟讜讘讗 讗转讜 诇拽诪讬讛 讚专讘讗 讗诪专 诇讛讜  转讬讝讜诇 讜转讬讞讜讚 讜转驻转讞 讻讬 讛讬讻讬 讚诇拽谞讬 讘讬转讗 讜诇拽谞讬 讙讬讟讗 讗讙讘 讘讬转讗, 讗诇诪讗 拽讜谞讬诐  讘砖讘转 讜讻诇 砖讻谉 讘讬讜诐 讟讜讘. 讬砖 诇讜诪专 讚讙讘讬 砖讻讬讘 诪专注 讛拽讬诇讜,  转讚注 讚讛讗 转谞谉 诇拽诪谉 讘驻专拽 诪砖讬诇讬谉 (讘讬爪讛 诇讜, 讘) 诇讗 诪拽讚砖讬谉 讜诇讗 讞讜诇爪讬谉 讜诇讗 诪讬讘诪讬谉  讜讻讜' 讻诇 讗诇讜 讘讬讜"讟 讜讗讬谉 爪专讬讱 诇讜诪专 讘砖讘转 讜讛转诐 砖专讬 诇讙专砖, 讗诇讗 (诇)讟注诪讗  讚诪讬诇转讗 讚讘砖讻讬讘 诪专注 讛拽讬诇讜.



诪诪诇讗 谞讞转讜诐 讞讘讬转 砖诇 诪讬诐. 讻诇讜诪专:  诪讞诪诪讛.



讗祝 注诇 驻讬 砖讗讬谞讜 爪专讬讱 讗诇讗 诇拽讬转讜谉 讗讞讚. 讜讻谉 砖专讜 讗讜转讛  讘讬专讜砖诇诪讬 (驻"讘 讛"讗). 讜讗诐 转讗诪专 讛讻讗 诪砖诪注 讚诇专讘讜转 讘砖讬注讜专讗 讘诪诇讗讻讛 讗讞转 诇讬讻讗  讗讬住讜专讗, 讜讗讬讻讗 诇诪讬讚拽 讚讛讗 讗诪专讬谞谉 诇拽诪谉 (讘讬爪讛 讻讗, 讘) 讗讬谉 诪讝诪谞讬谉 讗转 讛注讻讜"诐 讘讬讜"讟  讙讝讬专讛 砖诪讗 讬专讘讛 讘砖讘讬诇讜. 讬砖 诇讜诪专 讚砖诪讗 讬专讘讛 讘砖讘讬诇讜 讘拽讚专讛 讘驻谞讬 注爪诪讛, 讗讘诇  诇专讘讜转 讘砖讘讬诇讜 讘拽讚讬专讛 [讗讞转] 讗讞专 砖讛谞讬讞 注诇 讙讘讬 讛讗砖 谞诪讬 砖专讬 诇讚讬讚谉 讚拽讬讬诪讗 诇谉  讻专砖讘"讗 讗驻讬诇讜 讘讗驻讬讛 讜讻诇 砖讻谉 讘拽讚专讛 砖讛讘砖专 讜讛转讘砖讬诇 讬驻讛 讘砖注讛 砖讛拽讚专讛  诪诇讗讛 讘砖专. 讜讛讗 讚讗诪专讬谞谉 讘驻专拽 拽诪讗 讚讞讜诇讬谉 (讟讜, 讘) 讛诪讘砖诇 诇讞讜诇讛 讘砖讘转 讗住讜专  诇讘专讬讗 讙讝讬专讛 砖诪讗 讬专讘讛 讘砖讘讬诇讜, 讛转诐 谞诪讬 讘拽讚专讛 讗讞专转 拽讗诪专, 讜讗讬 谞诪讬 讗驻讬诇讜  讘讗讜转讛 拽讚专讛 诇讗讞专 砖讛谞讬讞讜讛 注诇 讛讗砖 讚诇讙讘讬 砖讘转 讘讬谉 讻讱 讜讘讬谉 讻讱  讗住讜专.
讗诇讗 讛讗 拽砖讬讗 讚讗诪专讬谞谉 讘砖诪注转讗 拽诪讬讬转讗 讚驻专拽 专'  讬砖诪注讗诇 讘诪谞讞讜转 (住讚, 讗) 讘注讬 专讘讗 讞讜诇讛 [砖讗诪讚讜讛讜] 诇砖转讬 讙专讜讙专讜转 讜讬砖 砖转讬  讙专讜讙专讜转 讘砖转讬 注讜拽爪讬谉 讜讙' 讘注讜拽抓 讗讞讚 讛讬 诪讬谞讬讬讛讜 诪讬讬转讬谞谉 砖转讬诐 诪讬讬转讬谞谉  讚讞讝讬讗 诇讬讛 讗讜 讚讬诇诪讗 讙' 诪讬讬转讬谞谉 诪砖讜诐 讚拽讗 诪诪注讟 (讘讘爪讬专讛) [讘拽爪讬专讛], 讜讗住讬拽谞讗  讚讙' 诪讬讬转讬谞谉 讚讘' 诇讗 诪讬讬转讬谞谉 诪砖讜诐 讚讻讬 拽讗 诪诪注讟 讘讗讜讻诇讛 谞驻讬砖讗 讘爪讬专讛, 讜诪砖诪注  诪讛转诐 讚讘讛讻讬谉 讛讜讗 讚讗讬讘注讬讗 诇讬讛 讗讘诇 讛讬讻讗 讚讗讬讻讗 砖转讬诐 讘注讜拽抓 [讗讞讚] 讜砖诇砖讛  讘注讜拽抓 讗讞讚 讚砖转讬诐 诪讬讬转讬谞谉 砖诇砖 诇讗 诪讬讬转讬谞谉 讻讬 讛讬讻讬 讚诇讗 谞讬驻讜砖 讘讗讜讻诇讗. 讜转讬专抓  专讘讬谞讜 讬爪讞拽 讛讝拽谉 讘注诇 讛转讜住' (砖诐 讘诪谞讞讜转) 讚讛转诐 讘砖讘转 讚讗讬讻讗 讗讬住讜专 住拽讬诇讛 讗讘诇  讘讬讜诐 讟讜讘 讚讗讬住讜专 诇讗讜 诇讗, 讜诇驻讬 讝讛 [讘]讛讛讬讗 讚讞讜诇讬谉 讗驻讬诇讜 诇讛讜住讬祝 讘讗讜转讛 拽讚专讛  拽讜讚诐 讛谞讞转讛 注诇 讙讘讬 讛讗砖 谞诪讬 讙讝专讬谞谉. 讜讗讬 拽砖讬讗 诇讱 讛讛讬讗 讚讙专住讬谞谉  讘注讬专讜讘讬谉 驻专拽 (讘讻诇 诪注专讘讬谉) [讛讚专] (住讞, 讗) 讛讛讜讗 讬谞讜拽讗 讚讗讬砖转驻讜讱 讞诪讬诪讬讛  讗转讜 诇拽诪讬讛 讚专讘讗 讗诪专 诇讛谉 谞砖讬讬诇讬讛 诇讗讬诪讬讛 讗讬 爪专讬讻讛 谞讞讬诐 诇讬讛 讗讙讘 讗讬诪讬讛 讗诇诪讗  讗驻讬诇讜 讘砖讘转 专讘讜讬讬 讘砖讬注讜专讗 砖专讬 讬砖 诇讜诪专 讚讛讛讬讗 注诇 讬讚讬 讗专诪讗讬 拽讗诪专 讗讘诇 诇讗 注诇  讬讚讬 讬砖专讗诇, 讜讻谉 讻转讘 砖诐 专砖"讬 讝"诇 讜讻谉 驻讬专砖讜 讘转讜住驻讜转 专讘讜转讬谞讜 讘注诇讬  讛爪专驻转讬诐. 讜讘诪拽讜诪讛 讻转讘转讬 讻讬 诪讚讘专讬 讘讛"讙 谞专讗讛 砖讛讜讗 讙讜专住 谞讞讬讬诪讜 诇讬讛 住转诐  讻诇讜诪专 讗驻讬诇讜 注诇 讬讚讬 讬砖专讗诇, 讜诇讗 拽砖讛 诪讬讚讬 讗讛讗 讚讛讻讗 讚讻讬讜谉 讚诇讙讘讬  讬讜诐 讟讜讘 砖专讬 讗诇诪讗 诇讬讻讗 讗讬住讜专讗 讚讗讜专讬讬转讗 讜诪讚专讘谞谉 讘诇讞讜讚 讛讜讗 讚讗住讜专  讘诪拽讜诐 诪爪讜讛 讻讙讜谉 讙讘讬 诪讬诇讛 砖专讜 诇讬讛 专讘谞谉, 讜砖诐 讻转讘转讬讛 讘讗专讜讻讛 讘住讬讬注转讗  讚砖诪讬讗.



讙专住转 讛住驻专讬诐 讻讱 讛讬讗: 讗讬 讗诪专转 讛讜讗 谞讗住专  讜拽诪讞讜 谞讗住专 爪专讬讱 诇讗拽谞讜讬讬 拽诪讞讜 诇讗讞专讬诐 转讗 砖诪注 诪讬 砖诇讗 讛谞讬讞 注专讜讘讜 讜讙讜' 砖诪注  诪讬谞讛 讛讜讗 谞讗住专 讜拽诪讞讜 谞讗住专. 讜讻谉 讛讬讗 讘讛诇讻讜转 讛专讘 讗诇驻住讬 讝"诇. 讜讬砖 诪拽砖讬诐  (讘转讜讚"讛 讗讬 讗诪专转) 诇讙专住讗 讝讜 讚讗讬 讗讬谉 拽诪讞讜 谞讗住专 讛讬讗讱 讗驻砖专 砖讬讗驻讜 讜讬讘砖诇讜 诇讜  讗讞专讬诐 讚讗诐 讻谉 诪讛 讛讜注讬诇讜 讞讻诪讬诐 讘转拽谞转谉 讻诇 (诇讬注专讘) [讗讚诐 诇讗 讬注专讘] 讜讬转谉  诇讗讞专讬诐 砖讬注砖讜 诇讜, 讜注讜讚 讻讬讜谉 讚讛讜讗 谞讗住专 讛讬讗讱 讬注砖讜 诇讜 讗讞专讬诐 砖诇讜讞讜 砖诇 讗讚诐  讻诪讜转讜, 讜讗讬谉 注讬拽专 诇拽讜砖讬讜转 讗诇讜 诇驻讬 讚注转讬 讚注讬专讜讘 讚专讘谞谉 讛讜讗 讜讗诐  讗讬转讗 讚诇讗 讗住专讜 拽诪讞讜 讬砖 诇诇诪讜讚 砖诇讗 讛讞诪讬专讜 讘讚讘专 讗诇讗 砖诇讗 讬注砖讛 讛讜讗 讘注爪诪讜 讗讘诇  讗讞专讬诐 讗讜驻讬诐 (讜诪讻诇讻诇讬诐) [讜诪讘砖诇讬诐], 诇讜 讚诪讬诇转讗 讚诇讗 砖讻讬讞讗 讛讜讗 砖诇讗  讬注专讘 讻讚讬 砖讬讗驻讜 讜讬讘砖诇讜 诇讜 讗讞专讬诐. 讗诇讗 讛讗 拽砖讬讗 诇讬 诇讻砖转诪爪讗 诇讜诪专  讚讛讜讗 讜拽诪讞讜 谞讗住专 讻讬 诪拽谞讛 拽诪讞讜 诇讗讞专讬诐 讗诪讗讬 砖专讬 讛讗 讻讘专 谞讗住专 拽诪讞讜 讜讛专讬 讛讜讗  讻诪讜讛讜, 讜讛讬讗讱 讬讛讗 诪讜转专 诇讞爪讬 讬讜诐 讟讜讘, 讗讚专讘讗 讛讜讛 诇讬讛 [诇诪讬诪专] 砖讬讛讗 拽诪讞讜  讻讘注诇讬讜 讜讻注谞讬谉 砖讗诪专讜 讘注讬专讜讘讬 转讞讜诪讬谉 (诇讝, 讗) 讚讛讘讛诪讛 讜讛讻诇讬诐 讻专讙诇讬 讛讘注诇讬诐  讜讗驻讬诇讜 谞转谞谉 诇讗讞专 讘砖讘转 讗讜 讘讬讜诐 讟讜讘. 讜讬砖 诇讜诪专 讚诇讙讘讬 讛讗 谞诪讬 讛拽讬诇讜  讘注讬专讜讘 转讘砖讬诇讬谉 讻讬讜谉 砖讗讬谞讜 讗诇讗 诇讛讬讻专讗 讘注诇诪讗 讗讜 诇讻讘讜讚 砖讘转 讗讜 诇讻讘讜讚 讬讜诐  讟讜讘, 讜讻讬讜谉 砖讛讞诪讬专讜 注诇讬讜 讻诇 讻讱 砖讗住专讜 讛讜讗 讜拽诪讞讜 讘注讜讚讜 砖诇讜 砖驻讬专 讚诪讬. 讗讘诇  讘讛诇讻讜转 讙讚讜诇讜转 讙专住讬谞谉 讻讱, 讗讬 讗诪专转 讛讜讗 谞讗住专 讜拽诪讞讜 谞讗住专 讗讬谞讜 诪拽谞讛 拽诪讞讜  诇讗讞专讬诐 砖诇讗 转讜注讬诇 诇讜 讛拽谞讗转讜 砖讻讘专 拽诪讞讜 谞讗住专 诪注专讘 讬讜诐 讟讜讘, 讜讗讬 讗讬谉 拽诪讞讜  谞讗住专 诪拽谞讛 拽诪讞讜 讗讘诇 讘诇讗 讛拽谞讗讛 诇讗 讚拽诪讞讜 讘注讜讚讜 砖诇讜 讗住讜专 诇讗驻讜转 诇讜 诪诪谞讜  砖砖诇讜讞讜 砖诇 讗讚诐 讻诪讜转讜, [讜讘住诪讜讱 讙专住] 转讗 砖诪注 诪讬 砖诇讗 讛谞讬讞 注讬专讜讘讬 转讘砖讬诇讬谉  讜讻讜' 砖诪注 诪讬谞讛 讛讜讗 谞讗住专 讜讗讬谉 拽诪讞讜 谞讗住专 砖诪注 诪讬谞讛.





讛诪讗讬专讬

讬讜"讟 砖讞诇 诇讛讬讜转 讘砖讘转 诪转驻诇诇 砖诇砖 专讗砖讜谞讜转 讜砖诇砖 讗讞专讜谞讜转 讜诪转驻诇诇 讘讗诪爪注 谞讜住讞 转驻诇转 讬讜"讟 讜诪讝讻讬专 讘讛 砖诇 砖讘转 转讞诇讛 讻讙讜谉 砖讘转讜转 诇诪谞讜讞讛 讜诪讜注讚讬诐 讜讻讜' 讗转 讬讜诐 讛砖讘转 讜讻讜' 讜讞讜转诐 讘讛 诪拽讚砖 讛砖讘转 讜讬砖专讗诇 讜讛讝诪谞讬诐 讜讻谉 讘拽讚讜砖 讛讬讜诐 讗讜诪专讜 讘谞住讞 讬讜"讟 讜诪讝讻讬专 砖诇 砖讘转 转讞诇讛 讞讜转诐 诪拽讚砖 讛砖讘转 讬砖专讗诇 讜讛讝诪谞讬诐:



砖讘转 砖讞诇讛 诇讛讬讜转 讘专讗砖 讞讚砖 讗讜 讘讞讜诇讜 砖诇 诪讜注讚 注专讘讬转 砖讞专讬转 讜诪谞讞讛 诪转驻诇诇 砖诇砖 专讗砖讜谞讜转 讜砖诇砖 讗讞专讜谞讜转 讜砖诇 砖讘转 讘讗诪爪注 讜讗讬谉 诪讝讻讬专 讘讛 砖诇 专讗砖 讞讚砖 讗讜 砖诇 讞讜诇讜 砖诇 诪讜注讚 讻诇诇 讗诇讗 砖讬讗诪专 讬注诇讛 讜讬讘讗 讘注讘讜讚讛 讜讗诐 诇讗 讗诪专 讘讻诇谉 诪讞讝讬专讬谉 讗讜转讜 讞讜抓 诪注专讘讬转 砖诇 专讗砖 讞讚砖 诇驻讬 砖讗讬谉 诪拽讚砖讬谉 讗转 讛讞讚砖 讘诇讬诇讛 讻诪讜 砖讘讬讗专谞讜 讘诪拽讜诪讜 讜讻谉 讘拽讚讜砖 讛讬讜诐 诪拽讚砖 讘谞讜住讞 砖讘转 讜讗讬谉 诪讝讻讬专 讘讜 讻诇诇 专讗砖 讞讚砖 讗讜 讞讜诇 讛诪讜注讚 讜讘诪讜住驻讬谉 讗讜诪专 谞住讞 讬讜"讟 讗讜 专讗砖 讞讚砖 讘讗诪爪注 讜诪讝讻讬专 砖诇 砖讘转 转讞诇讛 讜讞讜转诐 砖讘转 讜讬砖专讗诇 讜讛讝诪谞讬诐:



诪讬 砖诇讗 讛谞讬讞 注讬专讜讘讬 转讘砖讬诇讬谉 诪注专讘 讬讜"讟 讜讛讬讛 讬讜诐 讟讜讘 讘讞诪砖讬 讜讘砖砖讬 讻讘专 讘讬讗专谞讜 讘驻专拽 专讗砖讜谉 砖诪谞讬讞讬谉 讘讞诪砖讬 诪讬讜"讟 诇讞讘讬专讜 讜诪转谞讛 讜讗讬谞讜 爪专讬讱 诇讻驻讜诇 转谞讗讜 诇诪讞专 砖讛专讬 讗诐 讛讜讗 讞讜诇 讗讬谞讜 爪专讬讱 讜讗诐 拽讚砖 讛讜讗 讻讘专 注讬专讘 讜讻转讘讜 讙讗讜谞讬 住驻专讚 砖讻诇 砖诪注专讘 讜诪转谞讛 讚讜拽讗 讘诪讛 砖讬砖 诇讜 诪讘讜砖诇 诪讗转诪讜诇 讗讜 砖诇讗 讛讬讛 诇讜 诪讘讜砖诇 诪讗转诪诇 讜谞讝讻专 讘讬讜"讟 专讗砖讜谉 讗讞专 讗讻讬诇讛 诪注专讘 讘诪讛 砖谞砖讗专 诇讜 诪谉 讛诪讘讜砖诇 讗讘诇 诇讘砖诇 诇讻转讞诇讛 诇爪讜专讱 注讬专讜讘讜 诇讗 讜讛讚讘专讬诐 谞专讗讬谉 讜诪"诪 注讬专讜讘讬 转讞讜诪讬谉 讗讬谞讜 专砖讗讬 诇讛谞讬讞 讘讬讜诐 讟讜讘 诇讗 诇爪讜专讱 诪讞专转讜 讜诇讗 诇爪讜专讱 砖讘转 砖拽谞讬讬转 讘讬转 讛讜讗 讜拽谞讬谉 讘讬转 讘讬讜诐 讟讜讘 讗住讜专 讜讬砖 诪讬 砖诪转讬专 诇讛谞讬讞 注讬专讜讘讬 讞爪专讜转 诇砖讘转 讘讬讜"讟 讛专讗砖讜谉 讜诪讞专转讜 注诇 讬讚讬 转谞讗讬 砖讗讬谉 讝讛 拽谞讬谉 讘讬转 讙诪讜专 讗诇讗 讘讟讜诇 专砖讜转 讜诇讚注转 讝讛 讗诐 注砖讛 讻谉 爪专讬讱 诇讻驻讜诇 转谞讗讜 专"诇 砖讬讗诪专 讘专讗砖讜谉 讗诐 讛讬讜诐 讞讜诇 讘注讬专讜讘 讝讛 讬讛讗 诪讜转专 诇讬 诇讟诇讟诇 诪讘讬转 诇讞爪专 讘讟讘转 讜讗诐 讛讬讜诐 讬讜诐 拽讚砖 讗讬谉 讘讚讘专讬 讻诇讜诐 讜诇诪讞专 讬讗诪专 讗诐 讛讬讜诐 拽讚砖 讻讘专 注专讘转讬 诪讗诪砖 讜讗诐 讛讬讜诐 讜讻讜' 讜讘砖谞讬 讬诪讬诐 砖诇 专讗砖 讛砖谞讛 讛讻诇 讗住讜专 讻诪讜 砖讘讬讗专谞讜 讘驻专拽 专讗砖讜谉:



讗注"驻 砖注讬专讘 讗讚诐 讜讛讜转专 诇讜 诇讘砖诇 诪讬讜"讟 诇砖讘转 驻专砖讜 讛讙讗讜谞讬诐 砖讗讬谞讜 讗讜驻讛 讜诪讘砖诇 诪讬讜诐 讟讜讘 讛专讗砖讜谉 诇砖讘转 讗诇讗 讘注专讘 砖讘转 诪驻谞讬 砖讬讜"讟 讛住诪讜讱 诇砖讘转 讛转讬专讜 讬讜"讟 砖讗讬谞讜 住诪讜讱 诇砖讘转 诇讗 讛转讬专讜:



讗注"驻 砖讗诪专讜 讗讬谉 讗讜驻讬谉 诪讬讜"讟 诇砖讘转 讘诇讗 注讬专讜讘 讜讗讬谉 爪专讬讱 诇讜诪专 诪讬讜"讟 诇讞讜诇 诪"诪 诪诪诇讗讛 讗砖讛 拽讚专讛 讘砖专 诇爪讜专讱 讬讜"讟 讜讗注"驻 砖讗讬谞讛 爪专讬讻讛 讗诇讗 诇讞转讬讻讛 讗讞转 讜讗诐 讛讜转讬专 讛讜转讬专 砖讗注"驻 砖讛讜讗 诪专讘讛 讘讟讜专讞 诪"诪 讛专讬 讛转讘砖讬诇 诪砖讜讘讞 讘讬讜转专 讻砖讬砖 砖诐 讘砖专 讛专讘讛 讜讻谉 谞讞转讜诐 诪诪诇讗 讞讘讬转 砖诇 诪讬诐 讗注"驻 砖讗讬谞讜 爪专讬讱 讗诇讗 诇拽讬转讜谉 讗讞讚 砖讛专讬 讗讬谉 讻讗谉 专讘讜讬 诪诇讗讻讛 讜讻谉 诪诪诇讗讛 讗转 讛转谞讜专 讘驻转 讜讗注"驻 砖讗讬谞讜 爪专讬讱 讗诇讗 诇诪拽爪转讜 讜砖讬砖 讻讗谉 专讘讜讬 诪诇讗讻讛 诪"诪 讛驻转 讬驻讛 讘砖注讛 砖讛转谞讜专 诪诇讗 讬砖 诪讬 砖讻转讘 砖诇讗 谞讗诪专 讻谉 讗诇讗 讘转谞讜专讬诐 砖诇讛诐 砖讛讬讜 诪讚讘讬拽讬谉 讗转 讛驻转 讘讚驻谞讬 讛转谞讜专 讜讻砖讛讜讗 诪转诪诇讗 讞诇诇讜 诪转诪注讟 讜讛驻转 谞讗驻讬转 讬驻讛 讗讘诇 讘转谞讜专讬诐 砖诇谞讜 诇讗 讛讜转专 讗诇讗 讘讻讚讬 诪讛 砖爪专讬讱 诇讜 讜讻讘专 讞拽专谞讜 讘讚讘专 讜诪爪讗谞讜 砖讗祝 讘砖诇谞讜 讛驻转 讬驻讛 讬讜转专 讻砖讛转谞讜专 诪诇讗 讜诪转讜讱 讻讱 讗谞讜 诪转讬专讬谉 讗祝 讘转谞讜专讬谉 砖诇谞讜 讛谉 讙讚讜诇 讛谉 拽讟谉:



诪讬 砖诇讗 讛谞讬讞 注讬专讜讘讬 转讘砖讬诇讬谉 讜讻谉 砖诇讗 讛谞讬讞讜 诇讜 讗讞专讬诐 讛专讬 讝讛 诇讗 讬讗驻讛 讜诇讗 讬讘砖诇 诇讗 诇讜 讜诇讗 诇讗讞专讬诐 讜讗讬谉 讗讞专讬诐 砖注讬专讘讜 专砖讗讬谉 诇讗驻讜转 诇讜 讗转 拽诪讞讜 讗驻讬诇讜 诇讻讚讬 讞讬讬讜 砖讗祝 拽诪讞讜 谞讗住专 讻诇 讝诪谉 砖讛讜讗 砖诇讜 讗讘诇 讗诐 讛拽谞讛 拽诪讞讜 讘诪转谞讛 诇讗讞专 砖注讬专讘 讗讜转讜 讛诪注专讘 讬讻讜诇 诇讗驻讜转讛 讜诇砖诇讞讛 诇讜 讻诪讜 砖讗驻砖专 诇讜 诇讛讗讻讬诇讜 讗转 砖诇讜 讜讗驻讬诇讜 讘砖诇讜 诇注爪诪谉 诪讘砖诇讬谉 诇讜 讻讚专讱 砖诪讘砖诇讬谉 诇讗讜专讞讬诐 讜讗讬谉 诇讞讜砖 诇讛拽谞讗讛 讻讝讜 讘讬讜"讟 砖讛专讬 诪转谞讛 诪讬讚 诇讬讚 讛讬讗 砖诇讗 讻讚专讱 拽谞讬谉 讜讗诐 诇讗 诪爪讗 诪讬 砖讬拽谞讛 诇讜 拽诪讞讜 讬诇讱 诇讜 讗爪诇 讗讞专讬诐 讜讬讗讻诇 讗讜 讬转注谞讛 讜诪"诪 讙讚讜诇讬 讛讚讜专讜转 砖诇驻谞讬谞讜 驻住拽讜 砖诇讗 谞讗诪专讛 讛拽谞讗转 拽诪讞讜 讗诇讗 诇讛注讚驻讛 讗讘诇 讘讻讚讬 讞讬讬讜 讗讜驻讬谉 诇讜 讗祝 讘诇讗 拽谞讬谉 诪诪讛 砖讗诪专讜 诇诪讟讛 诪讬 砖诇讗 讛谞讬讞 注讬专讜讘讬 转讘砖讬诇讬谉 讗讜驻讬谉 诇讜 驻转 讗讞转 讜讟讜诪谞讬谉 诇讜 拽讚专讛 讗讞转 讜诪讚诇讬拽讬谉 诇讜 讗转 讛谞专 专' 讬爪讞拽 讗讜诪专 讗祝 爪讜诇讬谉 诇讜 讚讙 拽讟谉 讜讙讚讜诇讬 讛讚讜专 诪讜住讬驻讬谉 讘讛 砖讗祝 讛讜讗 注爪诪讜 注讜砖讛 讻谉 讗诐 诇讗 诪爪讗 讗讞专讬诐 砖诪讗讞专 砖拽诪讞讜 谞讗住专 诇讙讘讬 拽诪讞讜 诪讬讛讗 诪讛 诇讬 讛讜讗 诪讛 诇讬 讗讞专 讜讻谉 讬专讗讛 诪诪讛 砖讗诪专讜 诇诪讟讛 讘砖诇砖讛 讚讘专讬诐 专讘谉 讙诪诇讬讗诇 诪讞诪讬专 讻讚讘专讬 讘讬转 砖诪讗讬 讗讬谉 讟讜诪谞讬谉 讗转 讛讞诪讬谉 诇讻转讞诇讛 讜砖讗诇讜 讘讛 讗讬 讚讗谞讞 注讬专讜讘讬 转讘砖讬诇讬谉 诪讗讬 讟注诪讬讬讛讜 讚讘讬转 砖诪讗讬 讗讬 讚诇讗 讗谞讞 诪讗讬 讟注诪讬讛讜 讚讘讬转 讛诇诇 讜转讬专抓 诇注讜诇诐 讚诇讗 讗谞讞 讜诪砖讜诐 讻讚讬 讞讬讬讜 砖专讜 诇讬讛 专讘谞谉 讜讗祝 讘转诇诪讜讚 讛诪注专讘 讗诪专讜 诇讗 注讬专讘 讜诇讗 注讬专讘讜 诇讜 专' 讬爪讞拽 讗讜诪专 爪讜诇讛 诇讜 讚讙 拽讟谉 专' 讞讜谞讗 讗讜诪专 诪讞诪诐 诇讜 讞诪讬谉 讜诇讗 讗诪专 爪讜诇讬谉 诇讜 讜诪讞诪讬谉 诇讜 砖讻诇 讻讚讬 讞讬讬讜 讘爪诪爪讜诐 诇讗 谞讻谞住讜 讘讻诇诇 讗讬住讜专 讝讛 讜讻讘专 讛讝讻讬专讜 砖诐 讘讻讬讜爪讗 讘讝讛 讘讗讞讚 砖讛讚讬专 讗转 讘谞讜 讜讛转讬专讜讛讜 诇诪诇讗转 诇讜 讞讘讬转 砖诇 诪讬诐 讜诇讛讚诇讬拽 诇讜 讗转 讛谞专 讻诪讜 砖讗诪专讜 讘谞讚专讬诐 诇"讞 讘' 诪讞讬讜转讬讛 诇讗 讗讚专讬讛 讜诪讻诇 诪拽讜诐 讬专讗讛 诇讬 (诇讛讚诇讬拽) 讘讝讜 砖讙讚讜诇讬 讛驻讜住拽讬诐 诇讗 讛讘讬讗讜 砖诪讜注讛 讝讜 专"诇 讗讜驻讬谉 诇讜 驻转 讗讞转 讜讻讜' 讜讛讘讬讗讜 讝讜 砖诇 拽诪讞讜 谞讗住专 讗诇讗 砖讬砖 诇住诪讜讱 讘讛 诇诪讬 砖讗讬谞讜 诪讝讬讚:





砖讬讟讛 诪拽讜讘爪转

讗诪专 专讘 讬讜住祝 讛诇讻转讗 讻专讘讬 讜讻讚诪转专抓 专讘讬谞讗. 讜讗"转 讜讛专讬 诇讗 专讗讛 专讘 讬讜住祝 专讘讬谞讗. 讜讬"诇 讚转专讬 专讘讬谞讗 讛讜讜. 讗讬 谞诪讬 讚诇讗讜 专讘 讬讜住祝 讛讜讗 讚讗诪专 讻讚诪转专抓 专讘讬谞讗 讗诇讗 转诇诪讜讚讗 讛讜讗 讚讗诪专 讛讻讬 讻讚诪转专抓 专讘讬谞讗 诇注讬诇.  


讬讜诐 讟讜讘 砖讞诇 诇讛讬讜转 讘砖讘转 讻讜'. 诪转讞讬诇 讘砖诇 砖讘转 讻讜'. 诇驻讬 讛驻砖讟 诪砖诪注 砖讗讜诪专 转驻诇转 讛砖讘转 诪诪砖 讗诇讗 砖讗讬谉 讛诪谞讛讙 讻谉. 讜专砖"讬 讝"诇 驻讬专砖 诪转讞讬诇 讘砖诇 砖讘转 砖讗讜诪专 讜转转谉 诇谞讜 讛' 讗诇拽讬谞讜 讗转 讬讜诐 讛诪谞讜讞 讛讝讛. 讛讗 讚讗诪专讬谞谉 注专讘讬转 砖讞专讬转 诪谞讞讛 诪转驻诇诇 砖讘注 讜讗讜诪专 诪注讬谉 讛诪讗讜专注 讘注讘讜讚讛 讚讛讬讬谞讜 讬注诇讛 讜讬讘讗. 讗诪专讜 专讜讘 讛诪驻专砖讬诐 讝"诇 讚讗讬谉 讗讜诪专讬诐 讘讬注诇讛 讜讬讘讗 讛讗诪讜专 讘注讘讜讚讛 讘砖讘转 讗转 讬讜诐 讛诪谞讜讞 讛讝讛 砖讻讘专 讛讝讻讬专 诪讗讜专注 砖诇 砖讘转. 讜讛讜讗 讛讚讬谉 讘讬注诇讛 讜讬讘讗 讚讘专讻转 讛诪讝讜谉 讜注讻砖讜 诇讗 讘讗 诇讛讝讻讬专 讗诇讗 诪讗讜专注 砖诇 专讗砖 讞讜讚砖 讜砖诇 讞讜诇讜 砖诇 诪讜注讚 讜讛讜讗 讛讚讬谉 讘讘专讻转 讛诪讝讜谉 砖讻讘专 讛讜讗 诪讝讻讬专 谞讞诪讛 砖诇 砖讘转 讜诪谞讜讞讛 砖诇 砖讘转. 讜讗驻讬诇讜 讘讬讜诐 讟讜讘 砖讞诇 诇讛讬讜转 讘砖讘转. 讜讗诇讗 诪讬讛讜 讗诐 讞讝专 讜讛讝讻讬专 诇讗 讛驻住讬讚 讻诇讜诐 讗诇讗 讚诪讘专讻讜转讬讜 砖诇 讗讚诐 谞讬讻专 讗诐 讛讜讗 讞讻诐 讻讚讗讬转讗 讘讘专讻讜转. 


讜讗诐 诇讗 讗诪专 诪讞讝讬专讬谉 讗讜转讜. 驻讬专讜砖 诇讗 拽讗讬 讗转驻诇转 注专讘讬转 砖诇 专讗砖 讞讜讚砖 讚讘讛讛讬讗 讗讬谉 诪讞讝讬专讬谉 讗讜转讜 讻讚讗讬转讗 讘驻专拽 转驻诇转 讛砖讞专. 


专' 讗诇讬注讝专 讗讜诪专 讘讛讜讚讗讛. 驻讬专讜砖 讚拽住讘专 讗祝 讘讞讜诇 讗讜诪专讜 砖诐 讻诪讜 注诇 讛谞住讬诐 讘讛讜讚讗讛 讜诇讗 拽讬讬诪讗 诇谉 讻讜转讬讛. 


讗讬谉 讛诇讻讛 讻讗讜转讜 讛讝讜讙. 驻讬专讜砖 讗诇讗 讻转谞讗 拽诪讗 讜讘诇讘讚 砖讬讞转讜诐 讘砖诇 砖讘转 讜专讗砖 讞讜讚砖 讻专讘讬. 讜讻转讘 讛专讬讟讘"讗 讝"诇 讜爪专讬讱 砖讬讗诪专 住诪讜讱 诇讞转讬诪讛 诪注讬谉 讛讞转讬诪讛 讜讞讜拽讬 专讗砖讬 讞讚砖讬诐 诇讛诐 拽讘注转 讘专讜讱 讗转讛 讛' 诪拽讚砖 讛砖讘转 讜讬砖专讗诇 讜专讗砖讬 讞讚砖讬诐. 讜讗诐 诇讗 讗诪专谉 讞讜讝专 诇专讗砖. 


诪谞讬讞 讗讚诐 注讬专讜讘讬 转讘砖讬诇讬谉 诪讬讜诐 讟讜讘 诇讞讘讬专讜 讜诪转谞讛. 驻讬专砖 专砖"讬 讚讗讬谉 爪专讬讱 诇讛转谞讜转 讗诇讗 讘讬讜诐 专讗砖讜谉 讗讘诇 讘砖谞讬 讗讬谉 爪专讬讱 诇讛转谞讜转 讚讗诐 讛专讗砖讜谉 讞讜诇 讻讘专 注讬专讘 讜讗诐 讛讜讗 拽讚砖 讗讬谞讜 爪专讬讱 讻诇讜诐. 讗讘诇 讘注讬专讜讘讬 讞爪专讜转 讜注讬专讜讘讬 转讞讜诪讬谉 爪专讬讱 诇讞讝讜专 讜诇讛转谞讜转 讘讬讜诐 砖谞讬 砖讛专讬 讗诐 讛专讗砖讜谉 拽讚砖 讗讬谉 诇讜 注讬专讜讘 讜讘诪讛 讬讟诇讟诇 讜讬讜爪讬讗 诇诪讞专 讗讜 讬爪讗 讞讜抓 诇转讞讜诐. 讜讻谉 驻讬专砖讜 讛专讬"祝 讜讛专诪讘"诐 讝"诇. 


讜讛诇讻转讗 讻专讘讗. 讜讚讜拽讗 注讬专讜讘讬 转讞讜诪讬谉 讗讘诇 注讬专讜讘讬 讞爪专讜转 诪讜转专. 讜讻谉 讻转讘 讛专讬"祝 讝"诇. 讜讟注诪讗 诪砖讜诐 讚住讙讬 诇讬讛 讘讘讬讟讜诇 专砖讜转 讜讛诇讻讱 诇讗 讗诇讬诪讗 拽谞讬讬讛 讚讬讚讬讛. 讜注讬专讜讘讬 转讘砖讬诇讬谉 砖讗诪专谞讜 讚讜拽讗 诇注爪诪讜 讗讘诇 讗讬谞讜 诪讝讻讛 诇讗讞专讬诐 诪砖讜诐 讚诇讗 讛转讬专讜 讗诇讗 讘爪谞注讗 诇注爪诪讜. 讜讗诐 讬砖 讘讜 转讬拽讜谉 爪讘讜专 诪讝讻讛 诇讛诐 诪砖讜诐 拽诇拽讜诇讗 讜诇诪讞专 诪讻专讬讝讬谉 住转诐 讬住诪讜讱 注诇 注专讜讘 砖讛谞讬讞 驻诇讜谞讬. 讜诇讗 讬注专讘 讗诇讗 讘转讘砖讬诇 砖注讜砖讛 诇爪讜专讱 讛讬讜诐 讘讬谉 砖谞砖讗专 诇讜 诪讛讬讜诐 讘讬谉 砖谞砖讗专 诇讜 诪讗转诪讜诇 讗讘诇 讗讬谞讜 诪讘砖诇 诇爪讜专讱 讝讛. 讗讘诇 专讘讬谞讜 讗驻专讬诐 讻转讘 砖诇讗 讬注专讘 讗诇讗 讘诪讬讚讬 讚讘砖讬诇 诪讗转诪讜诇 讜诇讗 谞讛讬专. 


诪诪诇讗 谞讞转讜诐 讞讘讬转 砖诇 诪讬诐 讻讜'. 驻讬专砖 讛专讗"讛 讚讻讬讜谉 砖讛讻诇 讙讜祝 讗讞讚 诪诪砖 讗祝 注诇 驻讬 砖讗讬谉 讘讜 砖讘讞 诇诪讛 砖爪专讬讱 诇讜 诪讻诇 诪拽讜诐 诇注讬谉 讬驻讛 诪讬讻讜讬谉. 讗讘诇 诇讗驻讜转 讗讬谞讜 讗讜驻讛 讻讬讜谉 讚讛讜讜 讙讜驻讬谉 诪讜讞诇拽讬谉 讚讛讗 注专讬讻讛 讜讗驻讬讛 讚讻诇 讻讻专 讘驻谞讬 注爪诪讜 讛讜讗 讜讗讬讻讗 讟专讞讗 讬转讬专讛 讜诇讗 讛转讬专讜 诪驻谞讬 注讬谉 讬驻讛 讻讬讜谉 砖讗讬谉 砖讘讞 讘诪讛 砖爪专讬讱 诇讜. 讜讙诐 诇讗 讛转讬专讜 专讘讜讬 讚拽讚专讛 诪驻谞讬 注讬谉 讬驻讛 讗诇讗 讘拽讚专讛 讗讞转. 讜专' 砖诪注讜谉 讘谉 讗诇注讝专 讛转讬专 诪驻谞讬 讛砖讘讞 讜讛诇讻讛 讻诪讜转讜. 讜讻转讘 讛专讬讟讘"讗 讝"诇 讚讘驻讜专谞讬讜转 砖诇谞讜 砖讗讬谉 砖讘讞 讘驻转 诪驻谞讬 专讘讜讬 讻讻专讜转 诇讗 讬讗驻讛 讗诇讗 讻讚讬 讛爪专讬讱 讘讛注讚驻讛 讗讘诇 诇讗 讬专讘讛 注诇 讛爪专讬讱 诇讜 讻驻讬 讛砖注讛. 


砖诪注 诪讬谞讛 讛讜讗 谞讗住专 讜拽诪讞讜 谞讗住专 砖诪注 诪讬谞讛. 讜讻转讘 讛专讬讟讘"讗 讝"诇 诇讻讜诇讬 注诇诪讗 诇爪讜专讱 讛讗讞专讬诐 讬讻讜诇讬诐 讗讞专讬诐 诇转拽谉 诇注爪诪谉 讗驻讬诇讜 注诇 讬讚讬 注讬专讜讘 砖诇讛诐 讜讙诐 讛讜讗 诪讜转专 讘诪讛 砖讬转谞讜 诇讜 诪砖诇讛诐 讜讛诐 诪讜转专讬诐 诇转转 诇讜 诪砖诇讛诐 讜讗驻讬诇讜 讛讬讛 诪讝讬讚 讗讜 驻讜砖注 注讚 讻讗谉. 讜讗讬谉 讛专讘 讝专讞讬讛 讛诇讜讬 讝"诇 住讜讘专 讻谉 讻诪讜 砖讻转讘转讬 诇诪注诇讛. 


注讘专 讜讗驻讛 诪讗讬. 驻讬专讜砖 注讘专 讘诪讝讬讚 讜讗驻讛 讗讜 讘砖诇 诪讗讬 诪讬 拽谞住讜讛讜 专讘谞谉 讗讜 诇讗.





诪讛专砖"讗 - 讞讬讚讜砖讬 讛诇讻讜转

讙诪专讗 砖讘转 砖讞诇 诇讛讬讜转 讘专"讞 讻讜' 讙讘讬 讬"讟 谞拽讟 讗讬驻讻讗 讬"讟 砖讞诇 诇讛讬讜转 讘砖讘转 诪砖讜诐 讚讘讬"讟 诪转驻诇诇 讻住讚专 砖诇 讬"讟 讗讘诇 专"讞 诪转驻诇诇 讻住讚专 砖诇 砖讘转 注讻"诇 诪转讜住驻讜转 讬砖谞讬诐:


转讜住' 讘讚"讛 诪"讟 诇诪拽谞讬 砖讘讬转讛 讘砖讘转 讻讜' 讛讜讗讬诇 讜讬砖 砖诐 住驻拽 讚砖诪讞 讞讜诇 讛讜讗 诇讙诪专讬 讻讜' 注讻"诇 驻讬专讜砖 讛讻讗 讚诪讬讬专讬 讘诪谞讬讞 诪讬"讟 诇讞讘讬专讜 注诇 转谞讗讬 诪住驻拽 讜诪诪"谞 讛注讬专讜讘 诪谞讬讞 讘讬讜诐 砖讛讜讗 讞讜诇 诇讙诪专讬 讜诇讗 砖讬讬讱 讻讗谉 讛讻谞讛 讗讘诇 讘讛讛讬讗 讚注讬专讜讘讬谉 讚诪讬讬专讬 讘诪谞讬讞 诪讬"讟 诇砖讘转 讜住驻拽 讛讜讗 砖诪讗 讛讜讗 拽讜讚砖 砖讬讬讱 砖驻讬专 讛讻谞讛 讜拽"诇:


讘讗"讚 讜讗"转 诇专"讬 讚讗诪专 诇注讬诇 谞讜诇讚讛 讘讝讛 讻讜' 讜讻讬 驻诇讬讙 专"讬 讗讻诇 讛谞讬 转谞讗讬 讜讗诪讜专讗讬 讻讜' 注讻"诇 驻讬' 讚专讘 讞讬讬讗 讘专 讗砖讬 讗诪专 专讘 诇讗 驻诇讬讙 注诇讬讛 讚专讘讗 讗诇讗 讘诪谞讬讞 诪讬"讟 诇讞讘讬专讜 讗讘诇 诪讬"讟 诇砖讘转 诪讜讚讛 讚讗住讜专 讚讛讗 专讘 驻住拽 诇注讬诇 讻转"拽 讚讘专讬讬转讗 讜讟注诪讗 讚专讘讬 注"讻 诪砖讜诐 讛讻谞讛 讚专讘 讗讬转 诇讬讛 讘讛讚讬讗 讘驻专拽 讘讻诇 诪注专讘讬谉 讚讬"讟 讜砖讘转 讘' 拽讚讜砖讜转 讛谉 诪讬讛讜 专讘讬 讚讗住专 谞诪讬 诇注讬诇 诪讬"讟 诇砖讘转 讗驻砖专 讚诇讬转 诇讬讛 讛讻谞讛 讗诇讗 讚讗住专 诇讛 诪砖讜诐 拽讚讜砖讛 讗' 讻诪"砖 讛转讜住' 诇注讬诇 讜诪"诪 讻转讘讜 讛转讜住' 砖驻讬专 讜讻讬 驻诇讬讙 专"讬 讗讻诇 讛谞讬 转谞讗讬 讚讛讗 注"讻 讻讬讜谉 讚专"讬 诪转讬专 讘谞讜诇讚讛 诪讬"讟 诇砖讘转 注"讻 诇讗 住讘专 讻专讘 讚诪讗谉 讚讗讬转 诇讬讛 拽讚讜砖讛 讗讞转 讗讜住专 讘谞讜诇讚讛 诪讬"讟 诇砖讘转 讜讚讜"拽:





诪讛专"诐

讚"讛 诪讗讬 讟注诪讗 讜讻讜' 注讚 讛讜讗讬诇 讜讬砖 砖诐 住驻拽 驻讬' 讚讛讻讗 讛讜讗 诪转谞讛 讘讬讜诐 专讗砖讜谉 讗诐 讛讬讜诐 讞讜诇 讬讛讗 注讬专讜讘 讜讗诐 讛讬讜诐 拽讜讚砖 讗讬谉 讘讚讘专讬 讻诇讜诐 讜讻谉 诇诪讞专 讜讛砖转讗 讛讜讬 诪诪讛 谞驻砖讱 注讬专讜讘讜 注讬专讜讘 讚讛讗 讞讚 讬讜诐 讞讜诇 讜讗讞讚 拽讜讚砖 讗讘诇 讛转诐 讘驻' 讘讻诇 诪注专讘讬谉 砖专讜爪讛 诇讛谞讬讞 讘讬讜诐 砖谞讬 讜诇讗 讛转谞讛 讘专讗砖讜谉 讗讜 砖讞诇 讬"讟 讘讬讜诐 讜' 讜讘讬讜诐 讛砖讘转 讜诪谞讬讞 讛注讬专讜讘 讘讬讜诐 讜' 诇砖讘转 砖讘砖讘转 讗"讗 诇讜 诇讛转谞讜转 讜诇讻讱 拽讗诪专 砖诐 砖讗住讜专 诪砖讜诐 讛讻谞讛:


讘讗"讚 讜诇"谞 诪讚拽讗诪专 讛转诐 讗讬 讗转讛 诪讜讚讛 讜讻讜' 讙"诇 砖讬砖 讘讚讘讜专 讝讛 拽讚讬诪讛 讜讗讬讞讜专 讜讝讛 砖讬讬讱 讘住讜祝 讛讚讘讜专 讜讻讗谉 砖讬讬讱 诇讛讬讜转 诪"诪 拽砖讛 诪讛讛讬讗 讚讙讬讟讬谉 驻专拽 讛讝讜专拽 讜讻讜' 注讚 讜注讜讚 讚讘转讜住' 讗诪专讬谞谉 讘讛讚讬讗 讗讬谉 诪拽讚砖讬谉 讜讗讬谉 诪讙专砖讬谉 讜讗讞"讻 爪"诇 讜诇"谞 诪讚拽讗诪讚 讛转诐 讗讬 讗转讛 诪讜讚讛 讜讻讜' 讜讚讜"拽:





讞讻诪转 砖诇诪讛

讙诪' 诪转驻诇诇 砖诪讜谞讛 讜讗讜诪专 砖诇 砖讘转 讻讜' 诪驻谞讬 砖讛驻转 谞讗驻讛 讬驻讛 讻讜' 讻爪"诇:


专砖"讬 讘讚"讛 讜讗讜诪专 拽讚讜砖转 讛讬讜诐 讘讗诪爪注 讜转转谉 诇谞讜 讛' 讗诇讛讬谞讜 讻讜'. 谞"讘 讜诇"谞 讬注诇讛 讜讬讘讗 讜讛砖讬讗谞讜:


讘讚"讛 讗讟讜 讬砖专讗诇 讻讜' 砖讘转 讘砖诇诪讗 讻讜' 讛讚"讗:


讘讚"讛 讗讬谉 讛诇讻讛 讻讜' 诪注讬谉 讛诪讗讜专注 讘讛讜讚讗讛 谞诪讞拽 讘讛讜讚讗讛:


讘讚"讛 诪讬"讟 诇讞讘讬专讜 讻讜' 讜讻谉 讗讬谞讜 爪专讬讱 诇注专讘 诇转讘砖讬诇讬诐 讻讜'. 谞"讘 讗讘诇 讘专讬"祝 讻转讘 砖讗祝 讘注讬专讜讘 转讘砖讬诇讬谉 讗讜诪专 转讞诇讛 讗诐 讛讬讜诐 拽讚砖 讜诇诪讞专 讞讜诇 讗讬谞谞讜 爪专讬讱 诇讻诇讜诐 讜讗诐 诇诪讞专 拽讜讚砖 讘讛讗讬 注讬专讜讘 讚拽讗 诪谞讞谞讗 讛讗讬讚谞讗 诇讬砖转专讬 诇讬 讻讜':


转讜住' 讘讚"讛 诪"讟 诇诪讬拽谞讬 讻讜' 讜诇"谞 诪讚拽讗诪专 讛转诐 讗讬 讗转讛 诪讜讚讛 讻讜' 讻爪"诇 讜砖讬讬讱 讘住讛"讚 诪谉 讜诇讬 谞专讗讛 注讚 讘讬讚讬 砖诪讬诐 砖谞注砖讬转 诪讗诇讬讛:


砖诐 讘讚"讛 讗讬 讗诪专转 讜讻讜' 讜讻讬 讗讞专讬诐 讬讻讜诇 诇注砖讜转 讘砖讘讬诇 讻讜'. 谞"讘 驻讬' 讛讬讻讗 讚讗讬谞讜 诪拽谞讛 诇讗讞专讬诐 讜讚讜"拽:


讘讗"讚 诇讻谉 谞"诇 讻讙专住转 讛住驻专讬诐 讚讛"讙 讻讜' 讛拽谞讬谉 讜讗讬 讗诪专转 讛讜讗 讻讜' 讻爪"诇:





诪讛专"诐 砖讬祝

讙诪专讗 讬讜"讟 砖讞诇 诇讛讬讜转 讘砖讘转. 讜讗讞"讻 谞拽讬讟 砖讘转 砖讞诇 讘专"讞 讻讜' 讘专砖"讗 讘砖诐 转"讬 讚讘讬讜"讟 诪转驻诇诇 讻住讚专 砖诇 讬讜"讟 讗讘诇 专"讞 诪转驻诇诇 讻住讚专 砖诇 砖讘转:


讘专砖"讬 讘讚"讛 讜诪转谞讛 讻讜' 讜讘讗讜转讜 驻转 注爪诪讜. 诪"砖 专砖"讬 讘讗讜转讜 驻转 讻谉 讗讬转讗 讘讛讚讬讗 讘讙诪专讗 讚注讬专讜讘讬谉 讻讚讬 砖诇讗 讬爪讟专讱 诇拽专讜讗 砖诐 注讬专讜讘 讻讜' 注"砖:


讘专砖"讬 讘讚"讛 讚诪讬拽谞讬 砖讘讬转讛 讘砖讘转讗 讻讜' 讜讗诐 讛转讬专讜 讘注"转 讻讜'. 谞专讗讛 砖讬砖 诇讞诇拽 讘诇讗"讛 讚讘转讞讜诪讬谉 诪讬拽谞讬 讜讚讗讬 讘讬讜"讟 诪住' [讻讬讜谉 砖诪转谞讛 讘讘' 讛讬诪讬诐] 诪砖讗"讻 讘注讬专讜讘讬 转讘砖讬诇讬谉 砖讗驻砖专 砖讗讜转讜 驻注诐 讗' 砖诪注专讘 讛讜讗 讞讜诇 讜注讬"诇 讚转讘砖讬诇讬谉 诪讚专讘谞谉 讚诪讚讗讜专讬讬转讗 爪专讻讬 砖讘转 谞注砖讬谉 讘讬讜"讟 诇专"讞 讜诇专讘讛 诪讟注诐 讛讜讗讬诇 讻讚讗讬转讗 驻专拽 讗诇讜 注讜讘专讬谉 诪砖讗"讻 转讞讜诪讬谉 讜注讬讬谉:


讘转讜住' 讘讚"讛 诪"讟 诇诪讬拽谞讬 砖讘讬转讛 讻讜' 讛讜讗讬诇 讜讬砖 砖诐 住驻拽 讚砖诪讗 讛讜讗 讞讜诇 讻讜'. 驻讬' 讛讻讗 讚诪讬讬专讬 讘诪谞讬讞 诪讬讜"讟 诇讞讘讬专讜 注诇 转谞讗讬 诪住' 讜诪诪谞"驻 讛注讬专讜讘 诪讜谞讞 讘讬讜诐 讞讜诇 诇讙诪专讬 讜诇讗 砖讬讬讱 讻讗谉 讛讻谞讛 讗讘诇 讘讛讗 讚注讬专讜讘讬谉 讚讗讬讬专讬 讘诪谞讬讞 诪讬讜"讟 诇砖讘转 讜住驻拽 讛讜讗 砖诪讗 讛讜讗 拽讜讚砖 砖讬讬讱 砖驻讬专 讛讻谞讛 讻"讻 专砖"讗 讜驻砖讜讟. 讜讗"诇 讚诇诪讗 讛讙诪专讗 拽讗诪专 讛讻讗 诇诪讬拽谞讬 砖讘讬转讛 诪砖讜诐 专"讬 讚诇"诇 讛讻谞讛 讻讚讘住诪讜讱 讚专讘讗 住"诇 诇讛讚讬讗 诇注讬诇 讘驻"拽 讛讻谞讛:


讘讗"讚 诪"诪 拽砖讛 讚讛转诐 讘注讬专讜讘讬谉 讻讜'. 讜讗"诇 讚诇诪讗 讛转诐 诇诪讗谉 讚诇讗 讞砖砖 讻讗谉 诇诪讬拽谞讬 砖讘讬转讛 讛讬讬谞讜 注诇 讛住驻拽 [讜讛讜讗 讛诪诪谞驻"砖] 讗讘诇 讜讚讗讬 讗住讜专 诇诪讬拽谞讬 砖讘讬转讛 讻讜'. 讜诪讬讛讜 注"砖 讘转讜住' 讚诪砖谞讬 讻谉:


讘讗"讚 讜讻讬 驻诇讬讙 专"讬 注诇 讻诇 讛谞讬 转谞讗讬 讜讗诪讜专讗讬 讻讜' 诇注讬诇 专驻"拽 讻讜诇讛讜 讻专讘讛 诇讗 讗诪专讬 讛讻谞讛 诇"诇 [讜诇诪讛 谞拽讟讜 讬讜转专 专"讬] 诪讬讛讜 专讘 讚讛讻讗 讜讚讗讬 讗讬转 诇讬' 讛讻谞讛 讻讚讗讬转讗 诇注讬诇 讘讛讚讬讗 讚讛讜讗 讘专 驻诇讜讙转讬讛 讚专"讬 (讘讬爪讛 讚祝 讚'.) 讜讬讙讬注讜转 讬讙注 专砖"讗 讚专讘 诇讗 驻诇讬讙 讗专讘讗 讗诇讗 讘诪谞讬讞 诪讬讜"讟 诇讞讘讬专讜 讗讘诇 诪讬讜"讟 诇砖讘转 诪讜讚讛 讚讗住讜专 讚讛讗 专讘 驻住拽 诇注讬诇 讻转"拽 讚讘专讬讬转讗 讜讟注诪讗 讚专讘 注"讻 诪砖讜诐 讛讻谞讛 讚专讘 讗讬转 诇讬讛 讘讛讚讬讗 驻专拽 讘讻诇 诪注专讘讬谉 讚讬讜"讟 讜砖讘转 讘' 拽讚讜砖讜转 讛讜讗 诪讬讛讜 专讘讬 讚讗住专 谞诪讬 诇注讬诇 诪讬讜"讟 诇砖讘转 讗驻砖专 诇"诇 讛讻谞讛 讗诇讗 讚讗住讜专 诪砖讜诐 拽讚讜砖讛 讗' 讻诪"砖 讛转讜住' 诇注讬诇 讜诪"诪 讻转讘讜 讛转讜住' 砖驻讬专 讜讻讬 驻诇讬讙 专"讬 注诇 讻诇 讛谞讬 转谞讗讬 讚讛讗 注"讻 讻讬讜谉 讚专"讬 诪转讬专 讘谞讜诇讚讛 诪讬讜"讟 诇砖讘转 注"讻 诇讗 住讘专 讻专讘讬 讚诪讗谉 讚讗讬转 诇讬' 拽讚讜砖讛 讗讞转 讗讜住专 讘谞讜诇讚讛 讘讬讜"讟 诇砖讘转 注"讻 讜讻"诪 讘讛讚讬讗 诇注讬诇 (讘讬爪讛 讚祝 讚':)


讘讗"讚 讜诪"诪 拽砖讛 诪讛讛讬讗 讚讙讬讟讬谉 讜讻讜'. 讗注"讙 讚讟注诪讗 讚讛讻讗 讚讗住讜专 诇诪讬拽谞讬 诪砖讜诐 讛讻谞讛 [讝讛讜 诇驻讬 讙讬专住转 讛住驻专讬诐 讛讬砖谞讬诐 砖讛讬讛 讻转讜讘 讝讛 讛诪"诪 拽砖讛 讗讞专 讜诇"谞 讻讜' 讜诪住拽谞转 讛转讜住' 讚讟注诪讗 讛讻讗 诪砖讜诐 讛讻谞讛] 诪"诪 讗诐 讛讬讛 砖专讬 诇诪讬拽谞讬 讘讜 讘讬讜诐 诇讗 讛讬讛 诪讬拽专讬 讛讻谞讛 注讬讬谉 讘诪"砖 诇注讬诇 讘驻砖讟 讚注爪讬诐 砖谞砖专讜 讜讻诪讜 诇注谞讬谉 讗驻讬讛 讜讘讬砖讜诇 诪讬讜"讟 诇砖讘转 讛讜讗讬诇 讜讗讬 诪讬拽诇注 诇讬' 讗讜专讞讬诐 讜讛讜讬 讞讝讬 诇讬' 讘讜 讘讬讜诐 讛讛"谞 讘注讬专讜讘讬 转讞讜诪讬谉 专拽 讗诐 讗住讜专 诇拽谞讜转 拽讜谞讬谉 讘砖讘转 诇诪"诇 讟注诪讗 诪砖讜诐 讛讻谞讛 讗诐 诇讗 谞讗诪专 讗注"讙 讚诇讘讜 讘讬讜诐 讗住讜专 诇爪讜专讱 诪讞专 讛讜讛 诪讜转专 诇诪"讚 讘' 拽讚讜砖讜转 讛诐 讗讬 诇讗讜 诪砖讜诐 讛讻谞讛 讜注讬讬谉. 讜诪讛专砖"诇 讜谞讙专专 讗讞专讬讜 诪讜讛专"诐 讝"诇 诪讛驻讻讬谉 讜诪"砖 讜诇"谞 诪讚拽讗诪专 讻讜' 砖讬讬讱 诇讘住讜祝 [讜拽讜砖讬转诐 诪讛讛讬讗 讚讙讬讟讬谉 爪"诇 拽讜讚诐 诪住拽谞转' 诪砖讜诐 讛讻谞讛 讜讻诪"砖 讘住驻专讬诐 砖诇驻谞讬谞讜] 讜砖专讬 诇诪讬拽谞讬 拽谞讬谉 讘砖讘转 [诇驻讬 讛诪住拽谞讗] 讜注讬讬谉:


讘转讜住' 讘讚"讛 讗讬 讗诪专转 讻讜' 讘讙讬专住讗 讚讛诇讻讜转 讙讚讜诇讜转. 讻谉 讗讬转讗 砖诐 讘讛讚讬讗. 讜诪讛专砖"诇 讛讙讬讛 讻讙讬' 讛住驻专讬诐 诇讘诇讬 爪讜专讱:





专砖"砖

讙诪专讗 专讗"讗 讘讛讜讚讗讛. 讜讻"讛 讗讜诪专 讘讛讘讚诇讛 讘驻"讛 讚讘专讻讜转 讘诪砖谞讛 讜讟注诐 转专"讬 讚砖诐 诇讗 砖讬讬讱 讻讗谉 讻"讻:



砖诐 诪谞讬讞 讗讚诐 注讬专讜讘讬 转讞讜诪讬谉 诪讬讜"讟 诇讞讘专讜 讜诪转谞讛. 谞诇"驻 讚诪讬讬专讬 讗驻讬诇讜 讞诇讜 讘讗诪爪注 讛砖讘讜注 讜讛讜讗 谞爪专讱 诇诇讻转 讘讬讜"讟 砖谞讬 讬讜转专 诪讗诇驻讬诐 诪谞讬讞 注讬专讜讘 讘讬讜"讟 讗' 讜诪转谞讛 讗诐 讛讬讜诐 讞讜诇 讬讛讗 注讬专讜讘 诇爪讜专讱 诪讞专 讜讗诐 讛讬讜诐 拽讚砖 讗"讻 诇诪讞专 讞讜诇 讜讗"爪 诇注讬专讜讘 讻诇诇 讜讻"谞 砖讛讘讬谞讜 讛转讜住' 讘注讬专讜讘讬谉 (诇讞) 讚"讛 讜专"讗 讜专砖"讬 讜转讜住' 讻讗谉 诇讗 驻讬' 讻谉:



专砖"讬 讚"讛 诪讬讜"讟 诇讞讘讬专讜 讜讘讗讜转讛 讛驻转 注爪诪讛. 诇拽讞 讝讛 诪讛讗 讚讗讬转讗 讘注讬专讜讘讬谉 (诇讟) 注"砖 讗讘诇 讛转诐 讛讟注诐 诪砖讜诐 讛讻谞讛 讚诇"砖 讻讗谉 讻诪"砖 讛转讜住' 讜注讜讚 讘讬讜诐 讛讗' 诪讗"诇. 砖讜讘 专讗讬转讬 诇讛讟讜专 住讬' 砖爪"讙 砖讻' 诇注谞讬谉 注"讞 讙"讻 讘讗讜转讜 讛驻转 讜注"砖 讘讘"讬 讜讘讗讞专讜谞讬诐 讜诇讗 讛注讬专讜 诪驻专砖"讬:



转讚"讛 讗讬谉 讛诇讻讛 讜讗"转 讻讜' 讜讬"诇 讻讜'. 讜诇"谞 讚讗讬 讛讜讛 讗诪专 讛诇' 讻转"拽 讛"讗 讚讛讻讜讜谞讛 讗讬谞讛 专拽 诇讗驻讜拽讬 诪专"讗 讚讗诪专 讘讛讜讚讗讛 讜谞"诪 诇讞诇 讘讞讜诇 讗讘诇 诪讛 讬注谞讜 讛诐 讜讗谞讬 诇讛讗 讚讗讬转讗 讘谞讚专讬诐 (注讜 讘) 讻讛"讙 讜讻谉 诇拽诪谉 (讻讚) 讗"讛 讻专"讙 (讜注诪砖"讻 砖诐 讘住"讚). 讜注讜讚 讗讬讻讗 讚"讟 讻讛"讙. 讜注讬' 讘转讜住' 砖爪讬讬谉 讛讙专讬"驻:



转讚"讛 讗讬 讗诪专转. 诇讻谉 谞"诇 讻讙讬' 讚讛"讙. 讛讜讗 专"转 讚讛诇讻讜转 讙讚讜诇讜转 讜讻谉 讛讘讬讗 讛专"谉 讘砖诪讜:





讛讙讛讜转 讬注讘"抓

讜讻讚转专讬抓 专讘讬谞讗. 谞壮壮讘 诇讗讜 专讘 讬讜住祝 拽讗诪专 诇讛 讗诇讗 转诇诪讜讚讗 诪住讬拽 讘讛 讛讻讬 (讜注讬壮 转讜住壮 讞讜诇讬谉 诪"讞 讗壮 讚"讛 讗诪专 讜专讗"砖 砖诐 讜驻状讟 讚住谞讛讚专讬谉):


砖诐 砖讘转 砖讞诇 讻讜壮. 谞"讘 诪砖讜诐 诇砖讜谉 拽爪专 谞拽讟 讛讻讬 讚讛讗 砖讘转 诪拽讚砖讗 讜拽讬讬诪讗 诇讗 砖讬讬讱 讘讛 诇讬砖谞讗 讚讞诇讛 讜讻谉 讘讻"诪 讗诪专讜 讬"讟 砖讞诇 讘砖讘转 (讜注讬壮 转"讬):





讘谉 讬讛讜讬讚注

讗指诪址专 专指讘指讗: 诪址谞旨执讬讞址 讗指讚指诐 注值专讜旨讘值讬 转旨址讘职砖讈执讬诇执讬谉 诪执讬旨讜止诐 讟讜止讘 诇址讞植讘值专讜止 讜旨诪职转址谞旨侄讛. 讛拽砖讛 讛爪诇"讞 讝"诇 诇诪讛 爪专讬讱 诇讛转谞讜转, 讬注专讘 讘住转诐 讘讚讬谉 注专讜讘讗 讬讛讗 砖专讬 诇谞讗 讜讻讜' 讻谞讜住讞 讻诇 注专讜讘讬 转讘砖讬诇讬谉 讜讗诐 诪讞专 讞讜诇 诪诪讬诇讗 诇讗 注砖讛 诪讬讚讬 讜诪讛 讗讬住讜专 讬砖 讘诪讗诪专讜 讗诐 讛讜讗 砖诇讗 诇爪讜专讱? 讜谞讚讞拽 诇讬讬砖讘 讬注讜讬谉 砖诐.
讜谞专讗讛 诇讬 讘住"讚 讛讚讘专 驻砖讜讟 讚诇讗 讗专讬讱 诇诪注讘讚 讛讻讬 诇注专讘 讘住转诐 讻谞讜住讞 讻诇 注专讜讘讬 转讘砖讬诇讬谉 砖讛讜讗 诪注专讘 讘注专讘 讬讜诐 讟讜讘 砖讛讜讗 讞讜诇 讚讗诐 讻谉 讛专讬 讝讛 诪讝诇讝诇 讘讬讜诐 讟讜讘 讛拽讚讜砖 砖注讜砖讛讜 讞讜诇 讙诪讜专 讘讚讘专讬讜 讗诇讜 讘诇讬 砖讜诐 住驻拽 讚讛专讬 注讜诪讚 讘讬讜诐 讟讜讘 讜讗讜诪专 谞讜住讞 讛注专讜讘 砖讗讜诪专讬谉 讗讜转讜 讘讞讜诇 砖讛讜讗 注专讘 讬讜诐 讟讜讘. 讜讙讚讜诇讛 诪讝讛 讻转讘讜 讛专讬"祝 讜讛专讗"砖 讝"诇 讘驻专拽 讘谞讬 讛注讬专 讚讗讬谉 拽讜专讬谉 讘讬讜诐 讟讜讘 砖谞讬 砖诇 住讜讻讜转 驻专砖转 (讘诪讚讘专 讻讟, 讬讝) '讜旨讘址讬旨讜止诐 讛址砖值旨讈谞执讬' 讚诇讗 讗转讜 诇讝诇讝讜诇讬 讘拽讚讜砖转 讛讬讜诐 讜讻谉 讻转讘 专砖"讬 讝"诇 讘讘讬讗讜专 讛诪砖谞讛 砖诐 讜讻谉 讛讟注诐 讚讗讬谉 诪讘专讻讬谉 注诇 讛住讜讻讛 讘砖诪讬谞讬 注爪专转 诪砖讜住 讝诇讝讜诇 讬讜诐 讟讜讘 讜讻谞讝讻专 讘住讬诪谉 转专驻"讞, 讜专拽 诪爪讜转 讛注讜诪专 砖讛讬讗 诪谉 讛转讜专讛 讗讬谉 讚讜讞讬谉 讗讜转讛 诪砖讜诐 讟注诐 讝讛 讜讻谞讝讻专 砖诐, 讜讻讗谉 讗讬讱 讬注砖讛 注讬专讜讘 讘住转诐 讻讚专讱 砖讛讜讗 注讜砖讛 讘讞讜诇 砖讛讜讗 注讬讜诐 讟讜讘 讚谞专讗讛 讚驻砖讬讟讗 诇讬讛 砖讛讜讗 讞讜诇?! 诇讻讱 爪专讬讱 诇讛转谞讜转 讚讗讝 讛讜讗 诪驻专砖 讚讘专讬讜 砖注讜砖讛 诪砖讜诐 住驻拽 讜讝讛 驻砖讜讟 讜讘专讜专.
讜注讜讚 谞专讗讛 诇讬 讘住"讚 讗诐 讬注砖讛 注专讜讘 讘住转诐 讻讚专讱 砖注讜砖讛 讘注专讘 讬讜诐 讟讜讘 讞讬讬砖讬谞谉 砖诪讗 讬讘讗 诇讘砖诇 讜诇注砖讜转 诪诇讗讻讜转 讘讬讜诐 讟讜讘 专讗砖讜谉 诇爪讜专讱 砖讘转 讜讘讗诪转 讛讚讬谉 讛讜讗 讗祝 注诇 驻讬 砖注砖讛 注专讜讘 讗讬谉 诇讘砖诇 诇爪讜专讱 砖讘转 讗诇讗 讘讬讜诐 讟讜讘 砖谞讬 砖讛讜讗 讬讜诐 讬讜诐 砖讬砖讬 讜讻谞讝讻专 讘讛诇讻讜转 注专讜讘 诇讻讱 爪专讬讱 砖讬转谞讛, 讜讛砖转讗 讜讚讗讬 诇讗 讬讟注讛 诇注砖讜转 诪诇讗讻讛 诇砖讘转 讘讬讜诐 讝讛 砖讛讜讗 讬讜诐 讟讜讘 专讗砖讜谉 讻讬讜谉 讚讗讜诪专 讜讗诐 讛讬讜诐 拽讜讚砖 讜讻讜' 讜转讬专讜抓 专讗砖讜谉 讛讜讗 注讬拽专.
讜专讗讬转讬 诇诪讜专讬 讛专讘 讝"诇 砖讻转讘 讗诐 讬注砖讛 注专讜讘 讘住转诐 讘诇讬 转谞讗讬 讗转讬 诇诪讟注讬 诇注砖讜转 注专讜讘 讗驻讬诇讜 讞诇 讬讜诐 讟讜讘 专讗砖讜谉 讘讬讜诐 砖讬砖讬 注讚 讻讗谉 讚讘专讬讜, 讜讗讞专 讛诪讞讬诇讛 专讘讛 讗讬谉 诇讞讜砖 注诇 讻讱 讚讻讜诇讬 注诇诪讗 讬讚注讬 讛注讬专讜讘 注讜砖讬谉 讗讜转讜 诇爪讜专讱 讛诪诇讗讻讜转 砖诇 诪讞专 讜诇讗 讘砖讘讬诇 诪诇讗讻讜转 砖诇 讗讜转讜 讛讬讜诐 砖注讜砖讛 讘讜 讗转 讛注专讜讘, 讜讗诐 讬讜诐 讟讜讘 专讗砖讜谉 砖注砖讛 讘讜 讛注专讜讘 讞诇 讘讬讜诐 砖讬砖讬 讛谞讛 诇诪讞专转讜 砖讘转 讛讜讗 注诇 讻谉 讜讚讗讬 诇讗 讗转讜 诇诪讟注讬 诇注专讘 讘讬讜诐 讟讜讘 专讗砖讜谉 砖讞诇 讘讬讜诐 砖讬砖讬.



专址讘旨执讬 砖讈执诪职注讜止谉 讘旨侄谉 讗侄诇职注指讝指专 讗讜止诪值专: 诪职诪址诇旨职讗指讛旨 讗执砖旨讈指讛 讻旨指诇 讛址转旨址谞旨讜旨专 驻旨址转 诪执驻旨职谞值讬 砖讈侄讛址驻旨址转 谞侄讗直驻址转 讬指驻侄讛 讘旨执讝职诪址谉 砖讈侄讛址转旨址谞旨讜旨专 诪指诇值讗. 讛拽砖讛 讛爪诇"讞 讝"诇 转讬谞讞 讗驻讬讛, 讜讗讬讱 转讛讬讛 专砖讗讬转 诇专讚讜转 讻讻专讜转 讬讜转专 诪爪讜专讱 讘讜 讘讬讜诐? 讜转专抓 讚讛讟注诐 讛讜讗 诪砖讜诐 讚讛转讬专讜 住讜驻谉 诪砖讜诐 转讞诇转谉 注讬讬谉 砖诐.
讜谞专讗讛 诇讬 讘住"讚 讚讗讬谉 爪讜专讱 诇讛讗讬 讟注诪讗 讗诇讗 诪砖讜诐 讚讘讻诇 讻讻专 讗讜诪专转 讛讗 注讚讬驻讛 诇讬 讚讜讚讗讬 讗讬 讗驻砖专 砖讬讛讬讜 讛讻讻专讜转 砖讘转谞讜专 砖讜讬谉 讜讻诪讜 砖讗诪专讜 诇注讬诇 讚祝 讬"讗 '专讘 讗讚讗 讘专 讗讛讘讛 诪注专讬诐 讜诪诇讞 讙专诪讗 讙专诪讗' 讗讘诇 拽讜讚诐 讗驻讬讛 讗讬 讗驻砖专 诇讛转讬专 讘讻讱 诪砖讜诐 讚讛讘爪拽 讻讜诇讜 砖讜讛 讜诇讻谉 讛讟注诐 讘讗驻讬讛 讛讜讗 诪砖讜诐 砖讛驻转 谞讗驻讛 讬驻讛 讘讝诪谉 砖讛转谞讜专 诪诇讗.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 专砖讘"讗 讗讜诪专 诪诪诪诇讗讛 讗砖讛 转谞讜专 驻转. 注讬讬谉 诇拽诪谉 讚祝 讻讘 注"讘 讘专砖"讬 讚"讛 讜讘"讛 诪转讬专讬谉 讜讘转讜住' 砖诐:





讞讬讚讜砖讬 讞转"住

讗诪专 专讘讗 讗专"讞 讗专"讛 讛诇讻讛 讻专讘讬 讜诇讗讬住讜专 讬诇"讚 诇讗讬讝讛 爪讜专讱 讗诪专 讛诇讻讛 讻专讘讬 讜诇讗讬住讜专 讛"诇 诇诪讬诪专 讛诇讻讛 诇讗讬住讜专 讜讬"诇 讚讛讜讛 住讚"讗 讞讻诪讬' 讗讜住专讬' 讜讟注诪讬' 诪砖讜诐 讛讻谞讛. 讗讘诇 讛砖转讗 讚讗诪专 专讘讗 专讘讬 讛讜讗 转谞讗 讚讗讜住专 讜诇专讘讗 注"讻 诇专讘讬 诇讬转 诇讬' 讛讻谞讛 讻讚诪讜讻讞 讘注讬专讜讘讬' 诇"讞 注"讘 讚讚讜拽讗 讗讬 转讞诇转 讛讬讜诐 拽讜谞讛 注讬专讜讘 讗讝 讗驻砖专 讚讗讬转 诇讬' 诇专讘讬 讛讻谞讛 讜注驻"讛 诪谞讬讞 注"转 注诇 转谞讗讬 诪砖讜诐 讚转讞诇转 讛讬讜诐 拽讜谞讛 注讬专讜讘 讜砖讘转 诇注爪诪讜 讛讻讬谉 讗讱 专讘讗 讛讗 住"诇 砖诐 诇"讜 住讜祝 注"讗 讝讗转 讗讜诪专转 住讜祝 讛讬讜诐 拽讜谞讛 注讬专讜讘讜 讜讗"讻 注"讻 诇专讘讬 诇讬转 诇讬' 讛讻谞讛 讚讗"讻 讗讬讱 诪谞讬讞 讜诪转谞讛 讜讗"讻 讛转"拽 讚讗讜住专 讘转讞诇讛 诇讛谞讬讞 注讞"爪 注"讻 诇讗讜 诪砖讜诐 讛讻谞讛 讗诇讗 诪砖讜诐 转讬拽讜谉 诪砖讜"讛 讚拽讚拽 专讘讗 诇讜诪专 讛诇讻讛 讻专讘讬 讜诇讗讬住讜专:


讜讘讝讛 诪讬讜砖讘 谞诪讬 拽讜' 转讜住' 讚诇拽诪谉 讚讗诪专讬' 诪砖讜诐 诇诪讬拽谞讬 砖讘讬转讛 讜诇讗 讗诪专讬' 诪砖讜诐 讛讻谞讛 讚诇讟注诪讬' 讚专讘讗 讚住讜祝 讛讬讜诐 拽讜谞讛 注讬专讜讘 注"讻 爪"诇 讘讞讬诇讜转 拽谞讬谉 讛注讬专讜讘 诇讗 砖讬讬讱 讛讻谞讛 讜讗"讻 注"讻 讟注诪讗 讚专"讗 讛转诐 诪砖讜诐 诇诪讬拽谞讬 砖讘讬转讛 讘砖讘转讗 诇讗 讜诪砖讜"讛 拽讗诪专 讛讻讗 讛讗讬 讟注诪讗:


诪谞讬讞 讗讚诐 注讬专讜讘讬 转讘砖讬诇讬谉 诪讬"讟 诇讞讘专讜 讜诪转谞讛 讻' 诪讛专砖"诇 讚诇专砖"讬 讗讬谉 爪专讬讱 诇讜诪专 讗诐 讛讬讜诐 拽讜讚砖 讜诇讛专讬"祝 爪"诇 讗诐 讛讬讜诐 拽讜讚砖 讗讬谉 注讬专讜讘讜 讻诇讜诐. 讜谞"诇 讚转诇讬' 讘诪谞讬讞 注讬专讜讘讬 转讘砖讬诇讬谉 讘注讬"讟 讻转讬拽讜谞讜 讗讬 诪讜转专 诇讘砖诇 讘讬"讟 专讗砖讜谉 诇砖讘转 讗讜 诇讗 讜讻诪"砖 诪讙"讗 住讬' 转拽讻"讝 住拽讬"讙 注"砖 讜讗"讻 诇讗 拽讗诪专 诪讙"讗 讗诇讗 讻砖讘拽讬讗讬' 讘拽讘讬注讗 讚讬专讞讗 讚讬讜诐 砖谞讬 讞讜诇 讙诪讜专 讛讜讗 诪砖讗"讻 讻砖诇讗 讛讬' 讘拽讬讗讬' 诪讛 诇讬 专讗砖讜谉 诪讛 诇讬 砖谞讬. 讜讗"讻 讘诪谞讬讞 讘注讬"讟 诪讜转专 诇讘砖诇 讗驻讬' 讘讬"讟 专讗砖讜谉 诇砖讘转 诪砖讗"讻 讘诪谞讬讞 讘讬讟"讗 讜诪转谞讛 讗住讜专 诇讘砖诇 讘讬讜诪讜 注"讻 住"诇 诇专讬"祝 讚爪专讬讱 诇驻专砖 讗诐 讛讬讜诐 拽讜讚砖 讗讬谉 注讬专讜讘讜 注讬专讜讘 砖诇讗 讬讘讜讗 诇讟注讜转 诇讘砖诇 讙诐 讛讬讜诐. 讜专砖"讬 住讜讘专 讻讟注诐 讛砖谞讬 砖诇 诪讙"讗 讚讗驻讬' 诪注专讘 讘注讬"讟 谞诪讬 讗住讜专 诇讜 诇讘砖诇 讘讬"讟 讗' 诪砖讜诐 砖讘讜转 专讞讜拽讛 诇讗 讛转讬专讜 讗"讻 讙诐 讘诪谞讬讞 注"转 讜诪转谞讛 讗讬谉 爪专讬讱 诇讜诪专 讗诐 讛讬讜诐 拽讜讚砖 讚驻砖讬讟讗 讚诇讗 讬讘砖诇 讛讬讜诐 砖讛专讬 讗驻讬' 讘诪谞讬讞 注"转 讻讚讬谞讜 讗讬谞讜 诪讘砖诇 讘讬"讟 讗' 诇砖讘转 讜拽"诇:


诪诪诇讗讛 讗砖讛 讻诇 讛拽讚讬专讛 讘砖专 注讬讬' 诪"砖 专"谉 讜诪讛 砖住讬讬诐 讚谞讞讬讬诪讗 讗讙讘 讗讬诪讬' 注"讬 注讻讜"诐 爪"注 拽爪转 讻讬讜谉 讚诪专讘讛 讘砖讬注讜专讗 讚讗讜专讬讬转讗 讗"讻 讗诪讬专讛 诇注讻讜"诐 讛讜讛 专拽 砖讘讜转 讗' 讜讗驻"讛 诪讜转专 诇爪讜专讱 讛诪讬诇讛 讗"讻 讘诇讗 讗讙讘 讗讬诪讬' 谞诪讬 谞讞讬讬诪讬' 讘拽讚讬专讛 讘驻"注 注"讬 注讻讜"诐 讜爪"诇 谞讛讬 讚诪讚讗讜专讬讬' 讛讜讗 诪"诪 讗讬谞讜 讚讜诪讛 诇诪讘砖诇 讘拽讚讬专讛 讘驻"注 讚诪专讘讛 讘砖讬注讜专' 讛讜讛 讻诪讜 讞爪讬 砖讬注讜专 讘讗讬讻讜转 讛诪诇讗讻讛 讻诪"砖 专诪讘"诐 讙讘讬 拽专讬诪讬 讞诇讘 砖讛谉 讻诪讜 讞爪讬 砖讬注讜专 讘讗讬讻讜转 讛讞诇讘 讛"谞 讚讻讜讜转讬讛 讜讘注诇 讗讬讘注讬 讚讬讚注 砖讛讜讗 讚讗讜专讬讬转讗 讟注讛 讘讝讛 讜诇讗 讬讚注 诇讞诇拽 讘讬谉 诪专讘讛 讘砖讬注讜专讬诐 诇诪专讘讛 讘讘爪讬专讛 讜诇诪住拽谞讗 诪专讘讛 讘砖讬注讜专讗 注讚讬祝 讚讛讜讛 专拽 讞爪讬 砖讬注讜专 讻谉 爪"诇 诇讛专"谉 讜注讬讬谉 转讜住' 讙讬讟讬谉 讞' 注"讘 讜注讬讬谉 转讜住驻讜转 驻住讞讬诐 诪"讜 注"讗 砖讛拽砖讜 讗讬 讗诪专讬' 讛讜讗讬诇 讗"讻 讘讟诇转 讻诇 诪诇讗讻讜转 砖讘转 讛讜讗讬诇 讜讞讝讬 诇讞讜诇讬 砖讬砖 讘讜 住讻谞讛 讜谞专讗讛 讚讛讗讬 拽讜砖讬' 诇砖讬讟转 讛专"诪 诪专"讘 讘专讗"砖 驻讬讛"讻 讚住"诇 驻拽讜讞 谞驻砖 讛讜转专讛 讘砖讘转 讻诪讜 讗讜讻诇 谞驻砖 讘讬"讟 讗讘诇 诇砖讬讟转 讛专"谉 讚砖诪注转讬谉 讚驻"谞 讚讞讜讬 讜讗讜讻诇 谞驻砖 讛讜转专讛 讘讬"讟 诇拽"诪 拽讜' 转讜住' 讚讛讜讗讬诇 诇讗 讗诪专讬' 讗诇讗 讘讗讜讻诇 谞驻砖 讘讬"讟 讚讛讜转专讛 讗讘诇 诇讗 讘驻"谞 讚讚讞讜讬. 讜讛谞讛 转讜住' 转讬专爪讜 砖诐 讚讞讜诇讬 砖讬砖 讘讜 住讻谞讛 诇讗 砖讻讬讞 讜爪"诇 讗驻讬' 讬砖 讻讗谉 讞讜诇讬 诇驻谞讬谞讜 诪"诪 诇讗 砖讻讬讞 砖讬爪讟专讱 诇讗讜转讜 诪诇讗讻讛 诪"诪 爪诇"注 讘讛讗讬 住讜讙讬' 讚诪谞讞讜转 讻讬讜谉 砖讛讞讜诇讛 诇驻谞讬谞讜 讜讗诪讚讜讛讜 诇讘' 讙专讜讙专转 讘讜讚讗讬 砖讻讬讞 讟讜讘讗 砖讬爪讟专讱 注讜讚 诇讙专讜讙专转 讗讞讚 讜讗"讻 讗讬谉 讻讗谉 讗讬住讜专 诪诇讗讻讛 讻诇诇 讜爪"诇 讚诪讚专讘谞谉 讘注诇诪讗 讛讜讗 讜爪"注:





驻谞讬 讬讛讜砖注

讘讙诪' 讗诪专 专讘讗 讗"专 讞住讚讗 讗"专 讛讜谞讗 讛诇讻讛 讻专' 讜诇讗讬住讜专 讜拽砖讬讗 诇驻讬 砖讬讟转 讛转讜住驻讜转 讚砖诪注转讬谉 讚诪砖诪注 讚诇讬讻讗 砖讜诐 讟注诐 诇讗住讜专 讘讞爪专讜转 讗诇讗 诪砖讜诐 讛讻谞讛 讜讻"讻 诇讛讚讬讗 讘驻专拽 讘讻诇 诪注专讘讬谉 讜讗"讻 讛讗讬讱 驻住讬拽 专"讞 讻专' 诇讗讬住讜专 讚讛讗 专"讞 诇讬转 诇讬讛 讻诇诇 讟注诪讗 讚讛讻谞讛 讘讬"讟 讜讗讚专讘讗 拽讗诪专 诇讛讚讬讗 讘驻' 讗诇讜 注讜讘专讬谉 (驻住讞讬诐 诪"讜 注"讘) 诪讚讗讜专讬讬转讗 爪讜专讻讬 砖讘转 谞注砖讬谉 讘讬"讟 讜专讘谞谉 讛讜讗 讚讙讝专讜 砖诪讗 讬讗驻讛 讜讬讘砖诇 诪讬"讟 诇讞讜诇 讜讗"讻 诇注谞讬谉 注讬专讜讘讬 转讞讜诪讬谉 讜讞爪专讜转 讚诇讗 砖讬讬讱 讛讗讬 讙讝讬专讛 讚诪讬"讟 诇讞讜诇 讜讗诪讗讬 讗住专讜讛讜 讞讻诪讬诐 诪讬讜诐 讟讜讘 诇砖讘转 讜讘砖诇诪讗 诇注谞讬谉 注讬专讜讘讬 转讞讜诪讬谉 讗讬讻讗 诇诪讬诪专 讚专"讞 讗讜住专 诪砖讜诐 讚拽讚讜砖讛 讗' 讛谉 讜专讘讗 拽讗诪专 诪砖诪讬讛 讚专"讞 讗注"讙 讚专讘讗 讗讬转 诇讬讛 诇注讬诇 讘驻"拽 讚讛诇讻转讗 讻讜讜转讬讛 讚专讘 讘讛谞讬 转诇转 讜诪砖诪注 讚砖讘转 讜讬"讟 讘' 拽讚讜砖讜转 讛谉 诪讬讛讗 专讘讗 住讘专 讻专"讞 讚讛诇讻讛 讻专' 诇讗讬住讜专 讜诇讗讜 诪讟注诪讬讛 讗诇讗 诪砖讜诐 讟注诪讗 讚讛讻谞讛 诪砖讗"讻 诇专"讞 讙讜驻讗 拽砖讛 诪"讟 讗讜住专 讘讞爪专讜转 讚诇驻讬 住讘专转 讛转讜住驻转 讗讬谉 诇讗住讜专 讘讞爪专讜转 诪讟注诪讗 讚拽讚讜砖讛 讗'. 讜讘砖诇诪讗 诇砖讬讟转 专砖"讬 讗讬讻讗 诇诪讬诪专 讚讛讗 讚驻住讬拽 专"讞 讻专' 讜诇讗讬住讜专 讛讬讬谞讜 诪砖讜诐 讚谞专讗讛 讻诪转拽谉 讜讗注"讙 讚爪讜专讻讬 砖讘转 谞注砖讬谉 讘讬"讟 讛讬讬谞讜 讘讗讜讻诇 谞驻砖 讙讜驻讗 诪砖讗"讻 讘诪讻砖讬专讬谉 讛讬讻讗 讚诪讞讝讬 讻诪转拽谉 讗住讜专 讗驻讬' 诇爪讜专讱 讬"讟 讻讛讛讬讗 讚讗讬谉 诪讙讘讬讛讬谉 转专讜诪讜转 讜诪注砖专讜转 讜讻讛"讙 讟讜讘讗 讘讟讘讬诇转 讻诇讬诐 讚讗讜住专 专讘讗 诪砖讜诐 讚诪讬讞讝讬 讻诪转拽谉 讻诪讜 砖讗驻专砖 砖诐 讗讘诇 诇砖讬讟转 讛转讜住驻转 讚诇讗 诪砖诪注 诇讛讜 讟注诪讗 讚诪转拽谉 诇注谞讬谉 注讬专讜讘讬谉 讗诇讗 诪砖讜诐 讛讻谞讛 讗"讻 拽砖讛 讜讚讜讞拽 诇讜诪专 讚专"讞 诪砖诪讬讛 讚专"讛 拽讗诪专 讜诇讬' 诇讗 住"诇 讜讬砖 诇讬讬砖讘 讘讚讜讞拽 讜讚讜拽. 诪讬讛讜 讘诇' 讛专讗"砖 诪爪讗转讬 讚讙专住讬谞谉 讗"专 住讞讜专讗 讗"专 讛讜谞讗 讜讗"讻 诇拽"诪 诪"诪 注讬拽专 讛住讘专讗 谞讻讜谞讛 讚讗驻讬' 诇专"讞 讬砖 诇讗住讜专 诪砖讜诐 讚诇讗 讗诪专讬谞谉 爪讜专讻讬 砖讘转 谞注砖讬谉 讘讬"讟 讗诇讗 诇注谞讬谉 讗讜讻诇 谞驻砖 讜诇讗 诇诪讻砖讬专讬谉 讜讻"砖 讚诇驻讬 住讘专讗 讝讜 诇讬转讗 诇诪"砖 讛讗讜专 讝专讜注 讚讛讬讻讗 砖讛谞讬讞 注"转 诪讜转专 诇注专讘 讗驻讬' 诇注专讜讘讬 转讞讜诪讬谉 诪讬"讟 诇砖讘转 讜诇诪讗讬 讚驻专讬砖讬转 诇讗 讬转讻谉 讚注"转 谞诪讬 诇讗 诪讛谞讬 讗诇讗 诇注谞讬谉 讗讜讻诇 谞驻砖 讙讜驻讬讛 讜诇讗 诇注谞讬谉 诪讻砖讬专讬诐 讜讻"讻 讛专"谉 讚诇讬转讗 诇讚讘专讬 讛讗"讝 讜讻谉 诪住讬拽 诪讛专砖"诇. 讗诪谞诐 讘讬专讜砖诇诪讬 诪爪讗转讬 诇讛讚讬讗 讚驻诇讜讙转讗 讚讗诪讜专讗讬 讛讜讗 讘砖诪注转讬谉:


讘驻专砖"讬 讘讚"讛 诪讬"讟 诇讞讘讬专讜 讗诐 谞讝讻专 讘讬"讟 专讗砖讜谉 讜讞诇讜 砖谞讬 讬"讟 讜讻讜' 讜讘讗讜转讜 讛驻转 注爪诪讜 讚诪诪"谞 讛讜讬 注讬专讜讘 注讻"诇 谞专讗讛 诪驻讬专讜砖讜 诪讘讜讗专 砖诪驻专砖 诪诇转讗 讚专讘 讘转讞讜诪讬谉 谞诪讬 诇注谞讬谉 讬"讟 讛住诪讜讱 诇砖讘转 讚讜诪讬讗 讚注"转 讜讚诇讗 讻诪"砖 诪讛专砖"讗 讜诪讛专"诪 讝"诇 讘砖讬讟转 讛转讜住驻讜转. 讗诇讗 讚诇讻讗讜专讛 讬砖 诇转诪讜讛 注诇 驻专砖"讬 讞讚讗 讻讬讜谉 讚讗诇讬讘讗 讚专讘 拽讬讬诪讬谞谉 讛讻讗 讜讗讬讛讜 住"诇 讚砖讘转 讜讬"讟 砖转讬 拽讚讜砖讜转 讛谉 讜讻"砖 砖谞讬 讬"讟 砖诇 讙诇讬讜转 讜讗"讻 讛注讬专讜讘 砖讬谞讬讞 讘讬"讟 专讗砖讜谉 诇讗 诪讛谞讬 讻诇诇 诇注谞讬谉 砖讘转 讜诪讛 讝讛 砖讻转讘 讚诪"诪 讛讜讬 注讬专讜讘 讜注讜讚 讚讻讬讜谉 砖诪谞讬讞 讘讬"讟 讛砖谞讬 讘讗讜转讜 讛驻转 砖讛谞讬讞 讘讬"讟 专讗砖讜谉 讗"讻 诇诪讛 讛讜爪专讱 诇驻专砖 讚诪诪"谞 讛讜讬 注讬专讜讘 讜讻讜谞转讜 讗讜 砖诇 讬"讟 专讗砖讜谉 讗讜 砖诇 讬"讟 砖谞讬 讜转讬驻讜拽 诇讬讛 讚讘诇讗"讛 讛注讬专讜讘 砖诇 讬"讟 砖谞讬 砖讛讜讗 讘注"砖 讜讚讗讬 诪讛谞讬 诇砖讘转 诇"砖 讗诐 讛讜讗 讞讜诇 诇"砖 讗诐 讛讜讗 拽讜讚砖 讚讛讻讬 讗讬转讗 诇讛讚讬讗 讛诇讻讛 驻住讜拽讛 讘注讬专讜讘讬谉 讚' 诇"讟 讚讘讗讜转讜 驻转 诪讜转专 诇讛谞讬讞 诪讬"讟 诇砖讘转 讜诇讗 讗砖讻讞谉 诪讗谉 讚驻诇讬讙 讜诇砖讬讟转 讛转讜住驻讜转 砖诐 讘专讬讬转讗 讛讬讗 注"砖 讜诪讛"讟讙讜驻讗 拽砖讛 诇诪讗讬 讚诪住拽讬谞谉 讚诇专讘讗 讚讗诪专 注"转 讗讘诇 转讞讜诪讬谉 诇讗 诪砖诪注 讚讘讗讜转讜 驻转 谞诪讬 讗住讜专 讜讗"讻 转拽砖讬 住讜讙讬讗 讚注讬专讜讘讬谉. 讗诪谞诐 讗讞专 讛注讬讜谉 爪讚拽讜 讚讘专讬 专砖"讬 讚讻讬讜谉 讚诪砖诪注 诇讬讛 讚专讘 讗砖诪注讬谞谉 讞讚讗 讚讗讬转 讘讬讛 转专转讬 讚诪讜转专 诇讛谞讬讞 诪讬"讟 专讗砖讜谉 注讬专讜讘讬 转讞讜诪讬谉 诇爪讜专讱 讬"讟 砖谞讬 讜讗砖诪注讬谞谉 谞诪讬 讚诪谞讬讞 讜诪转谞讛 诇爪讜专讱 砖讘转 讚讜诪讬讗 讚注"转 讚拽讗诪专 专讘讗 讜拽砖讬讗 诇讬讛 诇专砖"讬 拽讜砖讬转 讛转讜住' 讗诪讗讬 诇讗 讗住专讬谞谉 诪砖讜诐 讛讻谞讛 讜讻"砖 讚讗诇讬讘讗 讚专讘 拽讬讬诪讬谞谉 讛讻讗 讜专讘 讗讬转 诇讬讛 讛讻谞讛 讘驻"拽 讙讘讬 讘讬爪讛 讜拽砖讬讗 讚专讘 讗讚专讘 诇讻讱 讛讜爪专讱 专砖"讬 诇驻' 讚讗讬讬专讬 讘讗讜转讜 驻转 讜讗驻"讛 讛讜爪专讱 讙"讻 诇驻' 讚讛讜讬 注讬专讜讘 诪诪"谞 讚谞讛讬 讚讘驻专拽 讘讻诇 诪注专讘讬谉 诪砖诪注 讚讘讗讜转讜 驻转 诪讜转专 诇讛谞讬讞 诪讬"讟 诇砖讘转 讜诇讗 诪讬拽专讬 讛讻谞讛 讛转诐 讗讬讬专讬 砖讛谞讬讞 诪注讬"讟 砖讛讜讗 讜讚讗讬 讞讜诇 诇爪讜专讱 讬"讟 专讗砖讜谉 讜讗"讻 讻砖诪谞讬讞 讗讞"讻 讘讬"讟 专讗砖讜谉 砖讛讜讗 注"砖 诇爪讜专讱 砖讘转 诇讗 诪讬拽专讬 讛讻谞讛 讻讬讜谉 砖讻讘专 谞拽专讗 砖诐 注讬专讜讘 讜讚讗讬 注诇 讗讜转讜 讛驻转 诪砖讗"讻 讘砖诪注转讬谉 讚讗讬讬专讬 砖诇讗 讛谞讬讞 诪注讬"讟 讜诇讗 谞讝讻专 注讚 讬"讟 专讗砖讜谉 砖讛讜讗 讬讜诐 讛' 讘砖讘转 讜讗讝 诪注专讘 诇爪讜专讱 诪讞专 砖讛讜讗 讬"讟 砖谞讬 讜讗诐 讻谉 讻砖诪谞讬讞 讗讞"讻 讘注"砖 砖讛讜讗 讬"讟 砖谞讬 诇爪讜专讱 砖讘转 讗驻讬' 讘讗讜转讜 驻转 诇讗 讛讜讬 诇谉 诇诪讬砖专讬 讚砖诪讗 讗转诪讜诇 讬讜诐 讛' 拽讜讚砖 讜讛讬讜诐 注"砖 讛讜讗 讞讜诇 讜谞诪爪讗 讚诇驻"讝 诇讗 谞拽专讗 注讚讬讬谉 砖诐 注讬专讜讘 诪讗转诪讜诇 注诇 讗讜转讜 讛驻转 讻讬讜谉 砖讬"讟 砖谞讬 讞讜诇 讜讛讜"诇 讛讬讜诐 转讞讬诇转 讛注讬专讜讘 诪讬"讟 诇砖讘转 诇讻讱 驻专砖"讬 讚讗驻"讛 砖专讬 诪诪"谞 讗讬 讗转诪讜诇 拽讜讚砖 讜讛讬讜诐 讞讜诇 砖驻讬专 诪注专讘 诪讬讜诐 讞讜诇 诇砖讘转 讜诇讗 诪讬拽专讬 讛讻谞讛 讜讗讬 讗转诪讜诇 讞讜诇 讜讛讬讜诐 拽讜讚砖 讛专讬 谞拽专讗 砖诐 注讬专讜讘 讻讘专 注诇 讗讜转讜 讛驻转 砖讛注讬专讜讘 讛讬讛 诇爪讜专讱 讬"讟 砖谞讬 砖讛讜讗 拽讜讚砖 讜讗"讻 讻讬讜谉 砖诪注专讘 讘讗讜转讜 驻转 诇爪讜专讱 砖讘转 转讜 诇讗 诪讬拽专讬 讛讻谞讛 讻谞"诇 讘专讜专 讘讻讜讜谞转 专砖"讬 讗诇讗 讚讗讻转讬 拽砖讛 诇讬 讻讗谉 讚注讬拽专 砖专讬讜转讗 讚讗讜转讜 驻转 讛讬讬谞讜 诪砖讜诐 砖讗讬谞讜 爪专讬讱 诇拽专讜转 砖诐 讻诪"砖 专砖"讬 砖诐 讜讛讻讗 注"讻 爪专讬讱 诇拽专讜转 砖诐 诪住驻拽 讗"讻 诪讗讬 诪诪"谞 讚讗诪专讬谞谉 讜讬砖 诇讬讬砖讘 讻讬讜谉 讚拽讜专讗 砖诐 注诇 转谞讗讬 讗讻转讬 诪诪"谞 诇讗 诪讬拽专讬 讛讻谞讛 讜注讚讬讬谉 爪"注 讜讚讜"拽:


讘讚"讛 讚诇诪讬拽谞讬 砖讘讬转讛 讘砖讘转讗 讜讻讜' 讜讗诐 讛转讬专讜 讘注"转 讛转诐 诪砖讜诐 讻讘讜讚 砖讘转 注讻"诇. 诪讻讗谉 谞专讗讛 诪讘讜讗专 砖专砖"讬 讗讬谞讜 诪驻专砖 讟注诪讗 讚诇诪讬拽谞讬 砖讘讬转讛 诪砖讜诐 讛讻谞讛 讚讗"讻 诪讗讬 拽砖讬讗 诇讬讛 诪注"转. 讚诇讻讗讜专讛 谞专讗讛 讘专讜专 讚讘注"转 诇讗 砖讬讬讱 讻诇诇 诇讜诪专 讚讛讜讬 讛讻谞讛 诪讬讜"讟 诇砖讘转 砖注讬拽专讜 讘讗 诇讛转讬专 讗驻讬讬讛 讜讘讬砖讜诇 讘讬"讟 注爪诪讜 诇爪讜专讱 砖讘转 讜讻讬讜谉 讚讗驻讬讬讛 讜讘讬砖讜诇 诇讗 诪讬拽专讬 讛讻谞讛 讻"砖 讚讛注讬专讜讘 诇讗 诪讬拽专讬 讛讻谞讛 讜转讚注 诪讚讛讜爪专讱 专砖"讬 诇驻专砖 诇注讬诇 讘砖诪注转讬谉 讘注专讜讘讬 讞爪讬专讜转 诪砖讜诐 诪转拽谉 讜诇讗 谞讬讞讗 诇讬讛 讟注诪讗 讚讛讻谞讛 讗诇诪讗 讚驻砖讬讟讗 诇讬讛 讚讗驻讬诇讜 讘注专讜讘讬 讞爪讬专讜转 诇讗 砖讬讬讱 讛讻谞讛 讻讬讜谉 砖讗讬谉 讗讬住讜专 讟诇讟讜诇 讞爪讬专讜转 谞讜讛讙 讘讬"讟 讗"讻 讻"砖 讘注"转 砖讗讬谉 讗讬住讜专 讗驻讬讬讛 讜讘讬砖讜诇 谞讜讛讙 讘讬"讟 诇讗 诪讬拽专讬 讛注讬专讜讘 讛讻谞讛 讜讗祝 讗诐 谞讚讞拽 诇讞诇拽 诪"诪 谞诇注"讚 诪讜讻专讞 讚诇讗 砖讬讬讱 讛讻谞讛 讘注"转 诪讚诪拽砖讛 讛砖"住 诇注讬诇 讘驻砖讬讟讜转 讘专"驻 诇专讘讗 诪讗讬 讗讬专讬讗 讘注讬"讟 讗驻讬' 讘讬"讟 谞诪讬 讜注"讻 讗讬讬专讬 讻讙讜谉 砖讞诇 讬"讟 讛专讗砖讜谉 讘注"砖 讚讗讬 讻砖讞诇讜 砖谞讬 讬"讟 讘讬讜诐 讛' 讜讘讬讜诐 讜' 诪讗讬 诪拽砖讛 讗讬谉 讛"谞 讚砖专讬 专讘讗 诇讛谞讬讞 讘讬"讟 讜诇讛转谞讜转 讗注"讻 讚讘讬"讟 专讗砖讜谉 砖讞诇 讘注"砖 诪讬讬专讬 讜诪讗讬 诪拽砖讛 讗驻讬' 讘讬"讟 谞诪讬 讚诇诪讗 讘讬"讟 讗住讜专 诪砖讜诐 讛讻谞讛 讜讛讗 讚砖专讬 专讘讗 诪讬"讟 诇讞讘讬专讜 讜诇讛转谞讜转 讛讬讬谞讜 诪砖讜诐 讚诪住驻拽 讛讜讗 讗注"讻 讚诇讗 砖讬讬讱 讛讻谞讛 讘注"转 讜诪诪讬诇讗 讚讟注诪讗 讚诇诪讬拽谞讬 砖讘讬转讛 讘砖讘转讗 谞诪讬 诇专砖"讬 诇讗讜 诪砖讜诐 讛讻谞讛 讛讜讗 诪讚讛讜爪专讱 诇讛转讬专 讘转讘砖讬诇讬谉 诪砖讜诐 讻讘讜讚 讬"讟. 讜诪讻"砖 讚讗"讗 诇驻专砖 讘砖讬讟转 专砖"讬 讛讛讬讗 讚诇诪拽谞讬 砖讘讬转讛 讻砖讬讟转 讛专讬"祝 讜讛专讗"砖 讝"诇 讚讛讬讬谞讜 诪砖讜诐 讟注诪讗 讚拽谞讬谉 讚注讬专讜讘讬 转讞讜诪讬谉 诪讬讞讝讬 讻拽讜谞讛 讘讬转 讜讛专讬"祝 讝"诇 讙专讬住 诇讛讚讬讗 诇诪讬拽谞讬 讘讬转讗 诇讗 讜诪讛"讟 诪讞诇拽讜 讛专讬"祝 讜讛专讗"砖 讘讬谉 转讞讜诪讬谉 诇讞爪讬专讜转 注"砖 讚诇专砖"讬 讗"讗 诇驻专砖 讻谉 讚讗"讻 诪讗讬 拽砖讬讗 诇讬讛 诪注"转 讚讛讗 讘注"转 诇讗 砖讬讬讱 讻诇诇 讟注诪讗 讚拽谞讬谉. 讗诇讗 注"讻 讚砖讬讟转 专砖"讬 讚讗住讜专 诇诪讬拽谞讬 砖讘讬转讛 讘砖讘转讗 讛讬讬谞讜 诪砖讜诐 讚诪讬讞讝讬 讻诪转拽谉 讚谞讛讬 讚诇讗 讞讬讬砖讬谞谉 诇讟注诪讗 讚讛讻谞讛 讻讬讜谉 讚诪诪"谞 讛讜讬 注讬专讜讘 讜诇讗 诪讬拽专讬 讛讻谞讛 讻讚驻专讬砖讬转 讗驻"讛 讗住讜专 诇专讘讗 诪砖讜诐 讚诪讬讞讝讬 讻诪转拽谉 讘讬"讟 砖谞讬 讜讗住讜专 讜讗驻讬诇讜 诪住驻拽 讜诪砖"讛 讻转讘 讚讛讗 讚诇讗 讗住专讬谞谉 谞诪讬 讘转讘砖讬诇讬谉 诪砖讜诐 讚诪讬讞讝讬 讻诪转拽谉 讛讬讬谞讜 诪砖讜诐 讻讘讜讚 砖讘转 讛转讬专讜 讜诇讗 讙专注 诪讗驻讬讬讛 讜讘讬砖讜诇 讙讜驻讗 砖讛转讬专讜 诪砖讜诐 讻讘讜讚 砖讘转 讻"砖 讚诇讗 讞砖讜 诇讜诪专 讚诪讬讞讝讬 讻诪转拽谉 讻讬讜谉 砖讛讜讗 诇爪讜专讱 讗驻讬讬讛 讜讘讬砖讜诇 讚讛讬讬谞讜 讗讜讻诇 谞驻砖 注爪诪讜 诪砖讗"讻 转讞讜诪讬谉 讜讞爪讬专讜转 诪讻砖讬专讬谉 谞讬谞讛讜 讜诪讬讞讝讬 讻诪转拽谉 讜讛讗 讚砖专讬谞谉 讘驻专拽 讘讻诇 诪注专讘讬谉 诇注专讘 转讞讜诪讬谉 诪讬"讟 诇砖讘转 讘讗讜转讜 驻转 砖讛谞讬讞 讘注讬"讟 讛讬讬谞讜 诪砖讜诐 讚转讜 诇讗 诪讬讞讝讬 讻诪转拽谉 讻讬讜谉 砖讗讬谉 爪讜专讱 诇讜诪专 讻诇讜诐 诪砖讗"讻 讛讻讗 砖诇讗 讛谞讬讞 讘注讬"讟 讜爪专讬讱 诇拽专讜转 砖诐 诪住驻拽 注诇 讗讜转讜 驻转 讻讚驻专讬砖讬转 讗"讻 讗讻转讬 诪讬讞讝讬 讻诪转拽谉. 讜讗讬 转拽砖讬 讗诐 讻谉 转拽砖讬 诇专砖"讬 拽讜砖讬转 讛转讜住驻讜转 讗诪讗讬 讗讬爪讟专讬讱 讘驻专拽 讘讻诇 诪注专讘讬谉 诇讟注诪讗 讚讛讻谞讛 讜诇讗 拽讗诪专 诪讟注诪讗 讚诇诪讬拽谞讬 砖讘讬转讛 讚讛讬讬谞讜 诇专砖"讬 诪砖讜诐 讚诪讬讞讝讬 讻诪转拽谉 讬"诇 讚讟注诪讗 讚讛讻谞讛 注讚讬驻讗 诇转诇诪讜讚讗 讟驻讬 砖讬砖 诇讜 注讬拽专 诪谉 讛转讜专讛 讜讚讜拽讗 讛讻讗 讚诇讗 砖讬讬讱 讟注诪讗 讚讛讻谞讛 讻讚驻专讬砖讬转 讛讜爪专讱 诇讟注诪讗 讚诪转拽谉:


讜注讜讚 谞"诇 诪砖讜诐 讚讛转诐 讗诇讬讘讗 讚专"讗 拽讬讬诪讬谞谉 讜诇讚讬讚讬讛 诇讗 砖讬讬讱 讟注诪讗 讚诪讬讞讝讬 讻诪转拽谉 讻诇讬 讚诇专"讗 讗砖讻讞谉 讚砖专讬 诇转拽谉 讻诇讬 讘讬"讟 讗驻讬诇讜 诇爪讜专讱 诪讻砖讬专讬 讗讜讻诇 谞驻砖 讚讗驻砖专 诇注砖讜转讜 诪注讬"讟 讻讚讗讬转讗 讘砖讘转 专"驻 转讜诇讬谉 讜讗注"讙 讚诪诇' 讛转讜住' 讘驻住讞讬诐 讚祝 住"讞 诪砖诪注 讚诇讗 讛转讬专 专"讗 讘讻诇 诪讻砖讬专讬谉 讗诇讗 讘诪砖诪专转 讚讜拽讗 诪"诪 诪讜讻讞 讚讛讬讬谞讜 诪讚专讘谞谉 讻讚诪讜讻讞 诪诇' 讛转讜住驻讜转 专"驻 转讜诇讬谉 讜讘诇讗"讛 讚讘专讬讛诐 讘驻住讞讬诐 讗讬谞诐 诪讜讻专讞讬诐 讚讗讬讻讗 诇诪讬诪专 讚讛讗 讚拽讗诪专 专"讗 诇专"讬 诪讛 专讗讬讬讛 专砖讜转 诇诪爪讜讛 讛讬讬谞讜 诇讚讘专讬讜 讚专"讬 讜讻"讻 讘转讬"讟 砖诐. 讗"讻 讛"谞 诇讗 砖讬讬讱 讛讗讬 讙讝讬专讛 讚谞讛讬 讚诇爪讜专讱 砖讘转 讛讜讗 讛讜讬 诇谉 诇诪讬砖专讬 注"讬 注"转 讜讻讚驻专讬砖讬转 诇注讬诇 讘砖诐 讛讗"讝 讜谞讛讬 讚讛专"谉 讞讜诇拽 注诇讬讜 讛讬讬谞讜 诇讚讬讚谉 讚诇讗 砖专讬谞谉 诪讻砖讬专讬 讗讜讻诇 谞驻砖 讚讗驻砖专 诪讗转诪讜诇 讗驻讬诇讜 讘讬"讟 注爪诪讜 诪砖"讛 诇讗 诪讛谞讬 诇讛转讬专 注"讬 注"转 诪砖讗"讻 讗诇讬讘讗 讚专"讗 讚诇讗 砖讬讬讱 讛"讟 讛讜爪专讱 诇讟注诪讗 讚讛讻谞讛 讻谞"诇 讜讚讜"拽:


讜诪转讜讱 诪讛 砖讻转讘转讬 诪讬讛讜 讬砖 诇转诪讜讛 注诇 专讘讬谞讜 讛讘"讬 砖讻转讘 讘讛诇' 讬"讟 住讬诪谉 转拽讻"讞 讘砖诐 专砖"讬 讚讗讬谉 诪注专讘讬谉 诪讬"讟 诇砖讘转 诇讗 注讬专讜讘讬 转讞讜诪讬谉 讜诇讗 注讬专讜讘讬 讞爪讬专讜转 讜讛讬讬谞讜 讚讘转讞讜诪讬谉 诪砖讜诐 讟注诪讗 讚诇诪讬拽谞讬 讘讬转讗 讜讘讞爪讬专讜转 诪砖讜诐 讚诪讬讞讝讬 讻诪转拽谉 讜诇诪讗讬 讚驻专讬砖讬转 讗"讗 诇讜诪专 讻谉 讚注"讻 讟注诪讗 讚诇诪讬拽谞讬 砖讘讬转讛 诇专砖"讬 讛讬讬谞讜 诪砖讜诐 讚诪讬讞讝讬 讻诪转拽谉 讗讜 砖谞讚讞拽 诇驻' 讟注诪讗 讚诇诪讬拽谞讬 诪砖讜诐 讛讻谞讛 讻讚驻专讬砖讬转 讗讘诇 讗"讗 诇驻' 讻讜讜谞转 专砖"讬 诪讟注诪讗 讚诇诪讬拽谞讬 讘讬转讗 诪诪砖 诪砖讜诐 拽谞讬谉 讚讗"讻 诪讗讬 讛讜爪专讱 诇驻专砖 砖专讬讜转讗 讚注"转 诪砖讜诐 讻讘讜讚 砖讘转 讜转讬驻讜拽 诇讬讛 讚诇讗 砖讬讬讱 讟注诪讗 讚拽谞讬谉 讜爪"注:


讘转讜住' 讘讚"讛 诪"讟 诇诪讬拽谞讬 砖讘讬转讛 讜讗"转 诇"诇 讛讗讬 讟注诪讗 讛讗讬讻讗 讟注诪讗 讚讛讻谞讛 讜讻讜' 讬"诇 讜讻讜' 讛讜讗讬诇 讜讬砖 砖诐 住驻拽 注讻"诇. 讗诐 谞驻专砖 讻讜讜谞转 讛转讜住驻讜转 讚诇讗 讗讬讬专讬 讛讻讗 讘注讬专讜讘讬 转讞讜诪讬谉 诪讬"讟 诇砖讘转 讗诇讗 诪讬"讟 诇讞讘讬专讜 讗"讻 讬砖 诇转诪讜讛 讟讜讘讗 诪注讬拽专讗 诪讗讬 拽砖讬讗 诇讛讜 讚诪诇转讗 讚驻砖讬讟讗 讛讬讗 讚讟注诪讗 讚讛讻谞讛 诇讗 砖讬讬讱 讻诇诇 讻讬讜谉 讚诪诪"谞 讞讚 诪讬谞讬讛讜 讞讜诇 讛讜讗 讻讚讗砖讻讞谉 诇专讘 讙讜驻讗 讚讗讬转 诇讬讛 讛讻谞讛 讘专讬砖 诪讻讬诇转讬谉 诪讬"讟 诇砖讘转 讙讘讬 讘讬爪讛 讜讗驻"讛 砖专讬 讘砖谞讬 讬"讟 砖诇 讙诇讬讜转 诪砖讜诐 讚诪诪"谞 讞讚 诪讬谞讬讬讛讜 讞讜诇 讗注"讙 讚讛讜讬 讛讻谞讛 讚讗讜专讬讬转讗 讜讗诐 讻谉 讻"砖 砖讬砖 诇谞讜 诇讜诪专 讻谉 诇注谞讬谉 注讬专讜讘讬 转讞讜诪讬谉 讚诇讗 讛讜讬 讗诇讗 讛讻谞讛 诪讚专讘谞谉 讚转讞讜诪讬谉 诪讚专讘谞谉 讜讻谉 讬砖 诇讛拽砖讜转 诇驻讬 诪讗讬 讚诪住拽讜 讛转讜住驻讜转 讛讻讗 讚讟注诪讗 讚诇诪讬拽谞讬 砖讘讬转讛 讛"讟 讚讛讻谞讛 讜讗诐 讻谉 转拽砖讬 诪讘讬爪讛. 讜注讜讚 讚诪讗讬 拽砖讬讗 诇讛讜 讟驻讬 讗诪住拽谞讗 讚讙诪专讗 讗诇讬讘讗 讚专讘讗 讜讬讜转专 讛讜"诪 诇讗拽砖讜讬讬 讗讚专讘 讙讜驻讗 讚诪转讬专 讘转讞讜诪讬谉 讜讛讗 讗讬转 诇讬讛 讛讻谞讛. 诪讬讛讜 讘讛讗 诪爪讬谞谉 诇诪讬诪专 讚讗讚专讘 诇讗 驻住讬拽讗 诇讛讜 诇讛拽砖讜转 讚砖诪讗 讚讜拽讗 讘讘讬爪讛 讗讬转 诇讬讛 讛讻谞讛 诪讚讗讜专讬讬转讗 诪砖讗"讻 讛讛讬讗 讚注讬专讜讘讬 转讞讜诪讬谉 诇讗 讞砖讬讘 诇讬讛 讛讻谞讛 讻讬讜谉 讚转讞讜诪讬谉 讚专讘谞谉 诪砖"讛 驻住讬拽讗 诇讛讜 诇讗拽砖讜讬讬 讗住转诪讗 讚转诇诪讜讚讗 讚诪住讬拽 讛讻讗 诪讟注诪讗 讚诇诪讬拽谞讬 砖讘讬转讛 讜讛转诐 诪住讬拽 住转诪讗 讚转诇诪讜讚讗 讗诇讬讘讗 讚专"讗 讟注诪讗 讚讛讻谞讛 讜拽砖讬讗 诇讛讜 住转诪讬 讚转诇诪讜讚讗 讗讛讚讚讬 诪"诪 拽讜砖讬讗 拽诪讬讬转讗 讘讚讜讻转讬 拽讗讬. 诇讻讱 讛讬讛 谞专讗讛 诇驻专砖 砖讬讟转 讛转讜住驻讜转 谞诪讬 诪讬讜"讟 诇砖讘转 讜讻讚驻专讬砖讬转 讘讗专讬讻讜转 讘砖讬讟转 专砖"讬 讜讻谉 谞专讗讛 拽爪转 讘砖讬讟转 诪讛专"诐 诪诇讜讘诇讬谉 讘讞讬讚讜砖讬讜. 讗诇讗 讚诇驻讬 诪讛 砖驻讬专砖转讬 讘砖讬讟转 专砖"讬 讗讬谉 诪拽讜诐 诇讛注诪讬讚 注谞讬谉 讝讛 讘住转讬诪讜转 诇砖讜谉 转讜住驻讜转 砖诇讗 讛讝讻讬专讜 讻诇诇 诪诇转讗 讚讗讜转讜 驻转 砖讻转讘 专砖"讬 诇讻讱 砖讬讟转 讛转讜住' 爪"注:


讘讗"讚 讜讗"转 诇专讘讬 讬讜讞谞谉 讚讗诪专 诇注讬诇 讜讻讜' 讜讻讬 驻诇讬讙 专"讬 讗讻诇 讛谞讱 转谞讗讬 讜讗诪讜专讗讬 讚讛讻讗 注讻"诇. 讜注讬讬谉 讘诪讛专砖"讗 讝"诇. 诪讬讛讜 诇驻诪"砖 讘砖讬讟转 专砖"讬 讗"砖 讚专"讬 住讘专 讚诪讗谉 讚讗住专 讘转讞讜诪讬谉 讜讘讞爪讬专讜转 讛讬讬谞讜 诪砖讜诐 诪转拽谉 讜诪讗谉 讚砖专讬 讘讞爪讬专讜转 讛讬讬谞讜 诪砖讜诐 讚注专讜讘讬 讞爪讬专讜转 诇讗 诪讬拽专讬 转讬拽讜谉 诪注诇讬讗 讻砖讬讟转 专砖"讬 讘驻专拽 讘诪讛 诪讚诇讬拽讬谉 砖讛讘讗转讬 诇注讬诇 讜讗讬谉 诪拽讜诐 诇拽讜砖讬转 讛转讜住驻讜转 讜拽"诇:


讘讗"讚 讜讬"诇 讚讛转诐 诪讬讬专讬 讘讛讻谞讛 砖谞注砖讬转 讘讬讚讬诐 讻讙讜谉 注专讜讘讬 转讞讜诪讬谉 注讻"诇. 讗注"讙 讚诪讗谉 讚讗讬转 诇讛 讛讻谞讛 讬诇讬祝 诇讛 诪拽专讗 讚讜讛讻讬谞讜 讜讗"讗 诇讗讜拽诪讬 拽专讗 诇注谞讬谉 注讬专讜讘 讚讛讜讗 诪讚专讘谞谉 讗诇讗 讚讗驻砖专 讚讛转讜住驻讜转 讗讝诇讬 诇驻讬 转讬专讜爪诐 讛专讗砖讜谉 诇注讬诇 讘驻"拽 讚讘讗驻讬讬讛 讜讘讬砖讜诇 谞诪讬 砖讬讬讱 讛讻谞讛 讜讗讬讻讗 诇讗讜拽诪讬 拽专讗 讘讛讻讬 砖注讜砖讛 讘讬讚讬诐 讜诪讛"讟 讗住讜专 诪讚专讘谞谉 讘讻讛"讙 讘讛讻谞讛 讚注讬专讜讘 诪砖讗"讻 诇转讬专讜抓 讛专讬爪讘"讗 讘注讬专讜讘讬谉 (讚祝 讜') 诇讗 砖讬讬讱 讛讻谞讛 讘讗驻讬讬讛 讜讘讬砖讜诇 讗诇讗 讚讜诪讬讗 讚讘讬爪讛 诇驻"讝 爪"诇 讚诇专' 讬讜讞谞谉 诇讬转 诇讬讛 讛讻谞讛 讚讗讜专讬讬转讗 讻诇诇 讗诇讗 诪讚专讘谞谉 讚讜拽讗 讛讬讻讗 讚注讘讚 讘讬讚讬诐 讜注讬讬谉 讘住诪讜讱:


讘讗"讚 讜诪"诪 拽砖讛 诪讛讛讬讗 讚讙讬讟讬谉 讜讻讜' 注讚 住讜祝 讛讚讬讘讜专 讜讻转讘 诪讛专"诪 讘讞讬讚讜砖讬讜 砖讚讘专讬 讛转讜住驻讜转 诪讛讜驻讻讬诐 讚拽讜砖讬讗 讝讜 诪拽讜诪讛 诇注讬诇 讚诇驻讬 诪"砖 讚讟注诪讗 讚诇诪讬拽谞讬 讛讬讬谞讜 诪砖讜诐 讛讻谞讛 讗讬谉 诪拽讜诐 诇拽讜砖讬讗 讝讜. 讜诇注谞"讚 讗讬谉 爪专讬讱 诇讛驻讱 讜诇住专住 讜住讜专住讬 讝讜 诇诪讛 讗诇讗 谞专讗讛 诇驻专砖 讚讘专讬讛诐 讚诪注讬拽专讗 诇拽"诪 讚讗讬讻讗 诇诪讬诪专 讚讗讬住讜专讗 讚讛讻讗 讛讬讬谞讜 讻讬讜谉 讚注"讬 讛拽谞讬谉 诪转讬专 讛讗讬住讜专 讛讜"诇 讻诪转拽谉 讗驻讬诇讜 诇驻讬 诪讗讬 讚诪住拽讜 诇注讬诇 讚注"讻 讟注诪讗 讚诇诪讬拽谞讬 砖讘讬转讛 讛讬讬谞讜 诪砖讜诐 讛讻谞讛 讻讚诪讜讻讞 诪住讜讙讬讗 讚注讬专讜讘讬谉 讜诇驻讬 诪讗讬 讚诪住拽讜 讚讗讬谉 讗讬住讜专 讛讻谞讛 讗诇讗 讘诪讛 砖注讜砖讛 讘讬讚讬诐 注"讻 讛讬讬谞讜 讘注谞讬谉 砖诪注砖讛 讝讛 讗住讜专 诪讬讜"讟 诇讞讜诇 讜诪砖"讛 讻砖注讜砖讛 讛讻谞讛 讝讜 诪讬讜"讟 诇砖讘转 诪拽专讬 讛讻谞讛 讗讘诇 讻讬讜谉 讚诪讜讻讞 诪讛讛讬讗 讚讙讬讟讬谉 讚拽谞讬谉 砖专讬 讗驻讬诇讜 诪讬讜"讟 诇讞讜诇 注"讻 讚诇讗 诪讬拽专讬 诪注砖讛 讻诇诇 讜转讜 诇讗 砖讬讬讱 讛讻谞讛 讘讝讛 讜讗讬 诪砖讜诐 讚诪转讬专 讛讗讬住讜专 讝讛讜 诪诪讬诇讗 讜诇讗 讙专注 诪讘讬爪讛 讚砖专讬 讗注"讻 讚讛讗讬住讜专 讛讻谞讛 讛讬讬谞讜 诪砖讜诐 砖注讜砖讛 诪注砖讛 讘讬讚讬诐 讻讙讜谉 讗驻讬讬讛 讜讘讬砖讜诇 讜诪讛"讟 讗住讜专 讘注讬专讜讘 砖讛讜讗 讻诪讜 拽谞讬谉 讜讛讜"诇 诪注砖讛 讘讬讚讬诐 讜讛讬讬谞讜 讚谞拽讟 讛砖"住 诇' 诇诪讬拽谞讬 砖讘讬转讛 讜讗"讻 诪拽砖讛 砖驻讬专 诪讛讛讬讗 讚讙讬讟讬谉 讚拽谞讬谉 诇讗 诪讬拽专讬 诪注砖讛 讚讗诐 讻谉 讛讬讛 专讗讜讬 诇讗住讜专 诪讬讜诐 讟讜讘 诇讞讜诇 诪砖讜诐 注讜讘讚讗 讚讞讜诇 讻谞"诇 讘专讜专 讜讚讜"拽:





讬诐 砖诇 砖诇诪讛

讚讬谉 讬"讟 砖讞诇 诇讛讬讜转 讘砖砖转 诪转驻诇诇 砖讘注 讜谞住讞讜 讬讚讜注 讜讘讞转讬诪讛 讬讗诪专 诪拽讚砖 讛砖讘转 讬砖专讗诇 讜讛讝诪谞讬诐:


转"专 讬"讟 砖讞诇 诇讛讬讜转 讘砖讘转 讘砖"讗 诪转驻诇诇 讞' 讜讗讜诪专 砖诇 砖讘转 讘驻"注 讜砖诇 讬"讟 讘驻"注 讜讘讛"讗 诪转驻诇诇 讝' 诪转讞讬诇 讘砖诇 砖讘转 讜诪住讬讬诐 讘砖"砖 驻讬' 讜转转谉 诇谞讜 讗转 讬讜诐 讛砖讘转 讛讝讛 讜讗讞"讻 诪讝讻讬专 讛讞讙 讜讘谞讜住' 讗讞专转 讜转转谉 诇谞讜 讗转 讬讜诐 讛诪谞讜讞讛 讛讝讛 讻讜' 讜讻"讛 讘谞讜住' 砖诇 专砖"讬 讜讘谞讜住' 砖诇谞讜 讜转转谉 诇谞讜 讘讗讛讘讛 砖讘转讜转 诇诪谞讜讞讛 讜诪讜注讚讬诐 诇砖诪讞讛 讞讙讬诐 讜讝诪谞讬诐 诇砖砖讜谉 讜讻讜' 讜讗讜诪专 拽讚讜砖转 讛讬讜诐 讘讗诪爪注 驻讬' 讬注诇讛 讜讬讘讗 讜讛砖讬讗谞讜 讻"谞诇 注讬拽专 讜讻' 讗讜诪专 讗祝 讞讜转诐 诪拽讚砖 讛砖讘转 讬砖专讗诇 讜讛讝诪谞讬' 转谞讬 转谞讗 拽诪讬' 讚专讘讬谞讗 诪拽讚砖 讬砖专讗诇 讜讛砖讘转 讜讛讝诪谞讬诐 讗"诇 专讘讬谞讗 讗讟讜 砖讘转 讬砖专讗诇 诪拽讚砖讬 诇讬' 砖讘转 诪讬拽讚砖讗 讜拽讬讬诪讗 驻讬' 诪讜' 讬诪讬 讘专讗砖讬转 讜讗讬谞讜 转诇讜讬 讘拽讘讬注' 讚讬专讞讗 讗诇讗 讗讬诪讗 诪拽讚砖 讛砖讘转 讜讬砖专讗诇 讜讛讝诪谞讬诐 讗专"讬 讛讬诇讻转' 讻专' 讜讻讚转专讬抓 专讘讬谞讗. 转"专 砖讘转 砖讞诇 诇讛讬讜转 讘讻"讞 讗讜 讘讞"讛 注专讘讬转 砖讞专讬转 讜诪谞讞讛 诪转驻诇诇 砖诇 砖讘转 讜讗讜诪专 诪注讬谉 讛诪讗讜专注 讘注讘讜讚讛 讜讗诐 诇讗 讗诪专 诪讞讝讬专讬谉 讗讜转讜 讻"讗 讗讜诪专 讘讛讜讚讗讛 讜讗讬谉 讛诇讻讛 讻诪讜转讜 讜讘诪讜住驻讬谉 诪转讞讬诇 讘砖诇 砖讘转 讜诪住讬讬诐 讘砖诇 砖讘转 讜讗讜' 拽讚讜砖转 讛讬讜诐 讘讗诪爪注 专砖讘"讙 讜讻"讬 讘谞讜 砖诇 专"讬 讘谉 讘专讜拽讗 讗讜诪专 讻"诪 砖讝拽讜拽 诇讝' 讗驻讬' 注专讘讬转 讜砖讞专讬转 讜诪谞讞讛 诪转讞讬诇 讘砖诇 砖讘转 讜诪住讬讬诐 讘砖诇 砖讘转 讜讗讜' 拽讚讜砖转 讛讬讜诐 讘讗诪爪注 讗"专 讛讜谞讗 讗讬谉 讛诇讻讛 讻讗讜转讜 讛讝讜讙 讜讻转讘 转讜' 讛讗 讚诇拽"讗 讛诇讻讛 讻转"拽 诪砖讜诐 讚讛讜讬 诪砖诪注 讗讻诇 讚讘专讬讜 讗祝 (讗诪讛) 砖讗诪专 诪住讬讬诐 讘砖诇 砖讘转 讜讛讗 诇讬转' 讚拽讬"诇 讚讛诇' 讻专' 讚讞讜转诐 诪拽讚砖 讛砖讘转 讬砖专讗诇 讜讛讝诪谞讬' 注"讻 讻' 诪讛专讗"讟 砖讗"诇 诪拽讚砖 讛砖讘转 讜讬砖专讗诇 讗诇讗 诪拽讚砖 讛砖讘转 讬砖专讗诇 讘讬谉 讘专"讞 讘讬谉 讘诪讜注讚 讜讛讟注诐 诪砖讬诐 讚诪讜讻讞 讛讻讗 讘住讜讙讬' 讚拽讚讜砖转 讬砖专讗诇 讜砖讘转 讗讬谞谉 转诇讬讬谉 讝讛 讘讝讛 诇讗驻讜拽讬 拽讚讜砖转 讬砖专讗诇 讜讛讝诪谞讬诐 砖转诇讜讬 拽讚讜砖转 讝诪谞讬诐 讘讬砖专讗诇 砖讛诐 诪拽讚砖讬诐 讛讞讚砖 讜拽讜讘注讬诐 讛拽讘讬注讜转 讗"讻 砖讬讬讱 诇讜诪专 讬砖专讗诇 讜讛讝诪谞讬诐 讻诇讜诪专 砖转诇讜讬 讝讛 讘讝讛 诪砖讗"讻 讘砖讘转 砖拽讘讜注 讜拽讬讬诪讗 讜讻谉 拽讚讜砖转 讬砖专讗诇 讛讬诇讻讱 讻诇 讞讚讗 拽讚讜砖讛 讘驻"注 讛讬讗 讜讗祝 砖诪讛专讬"讘 讞讜诇拽 讜讛讘讬' 专讗讬' 诪住讜讙讬' 讚讛讻讗 砖讗诪专 诪拽讚砖 讛砖讘转 讜讬砖专讗诇 讜讛讝诪谞讬诐 讗驻砖专 住驻专 诪讜讟注讛 讘讗 诇驻谞讬讜 讜讘讙诪' 砖诇谞讜 诇讬转' 讜讗祝 诪住驻专讬诐 砖诇讜 讗讬谉 专讗讬' 讻讬 讛讙诪' 诇讗 讚拽讚拽 讗诇讗 砖讬讗诪专 讛砖讘转 讜讬砖专讗诇 讝讗讞"讝 讜诇讗 诇讛讬驻讱:


讚讬谉 讬"讟 讗讜 专"讞 砖讞诇 诇讛讬讜转 讘砖讘转 讗"爪 诇讛讝讻讬专 砖讘转 讘讬注诇讛 讜讬讘讗:


驻住拽 讻转讘 讛拽讗专"讜 诪爪讗转讬 讻' 讘转砖讜' 讗砖讻谞讝讬' 砖讬"讗 讚讻砖讞诇 讬"讟 讘砖讘转 讗讬谉 诇讛讝讻讬专 砖诇 砖讘转 讘讬注诇讛 讜讬讘讗 讚诇讗 砖讬讬讱 讛讝讻专转 讬注诇讛 讜讬讘讗 诇注谞讬谉 砖讘转 讘砖讬诐 诪拽讜诐 讜讬"讗 砖讬砖 诇讛讝讻讬专 讜诪讘讬讗讬谉 专讗讬' 诪讚讻' 讛诪专讚讻讬 讘驻' 讘"诪 砖讗讬谉 诇讛讝讻讬专 砖诇 砖讘转 讘讬注诇讛 讜讬讘讗 砖讘注讘讜讚讛 讘专"讞 讜讞"讛 讚讗诇诪诇讗 专"讞 讗讬谉 砖讘转 讘注讘讜讚讛 诪砖诪注 讚讘拽讚讜砖转 讛讬讜诐 讬砖 诇讗讜诪专讜 讚诇讬讻讗 讛"讟 讙诐 讘讗砖专"讬 驻讬' 讛讟注诐 砖讗讬谉 诇讛讝讻讬专 砖诇 砖讘转 讘讬"讜 砖讘注讘讜讚讛 诇驻讬 砖讻讘专 讞转诐 拽讚讜砖转 讛讬讜诐 讜诇讗 诪爪讬谞讜 讛讝讻专讛 讗讞专 讞转讬诪讛 注"讻 讙诐 讬砖 诪专讘讜转讬谞讜 讛驻讜住拽讬' 砖驻住拽讜 砖讗讬谉 诇讛讝讻讬专 砖诇 砖讘转 讘讬"讜 砖讘讘讛诪"讝 砖讻讘专 讛讝讻讬专 专爪讛 讜讞转' 讜讘' 讟注诪讬诐 讗诇讜 诇讗 砖讬讬讱 诇拽讚讜砖转 住讬讜诐 讜讻谉 谞讛讙讜 讛注讜诇诐 诇讛讝讻讬专 砖"砖 讘讬"讜 砖讘讗诪爪注 讛转驻诇讛 讜诪"诪 谞专讗讛 砖讗诐 砖讻讞 讜诇讗 讛讝讻讬专 讘讜 砖诇 砖讘转 砖讗讬谉 讞讜讝专 讚讻讬讜谉 讚驻诇讜讙转' 讚专讘讜讜转讗 讛讬讗 讘讚讬注讘讚 住诪讻讬谞谉 注诇 讛讗讜诪专讬诐 砖诇讗 诇讛讝讻讬专 注"讻 讜转诪讛 讗谞讬 讘讝讛 砖转诇讛 讛讟讜注诐 砖讗讬谉 诪讞讝讬专讬谉 讗讜转讜 讗"诇 讛讝讻讬专 诪砖讜诐 驻诇讜讙转' 讚专讘讜讜转' 讛诇讗 讘讜讜讚讗讬 讗驻讬' 诇诪讗谉 讚谞讛讙 诇讛讝讻讬专 讗讬讱 讬注诇讛 注诇 讛讚注转 砖讬讞讝讜专 讗"诇 讛讝讻讬专 砖诇 砖讘转 讘讬"讜 讛讗 讻讘专 讛讝讻讬专 砖诇 砖讘转 讜转转谉 诇谞讜 讗转 讬讜诐 讛砖讘转 讛讝讛 讜讻讜' 讜诇注谞讬谉 驻住拽 讛诇讻讛 谞讜讛讙讬谉 讗谞讜 砖诇讗 诇讛讝讻讬专 砖诇 砖讘转 讘讬"讜 讜讻"讻 讘讚专砖' 诪讛专讬"诇 讜讻"谞 注讬拽专 讞讚讗 讚讗讬谉 讬"讜 谞转拽谉 诇砖讘转 讜注讜' 讘诇讬砖谞讗 讚讙诪' 诪砖诪注 诇讛转讞讬诇 讘砖诇 砖讘转 讚讛讬讬谞讜 讜转转谉 诇谞讜 讜拽讚讜砖转 讛讬讜诐 讘讗诪爪注 诪砖诪注 讚拽讚讜砖转 讛讬讜诐 诇讞讜讚 讛讜讗 讘讗诪爪注 讜诪讛 砖诪讝讻讬专讬谉 讛砖讘转 讘讜讛砖讬讗谞讜 讘住讜驻讜 诪砖讜诐 讚住诪讬讱 诇讞转讬诪讛 诪注讬谉 讞转讬诪讛 诪讗讞专 砖讞讜转诪讬谉 诪拽讚砖 讛砖讘转 讬砖专讗诇 讜讛讝诪谞讬' 讜诪砖"讛 讗讬谉 专讗讬' 诪讛谞讬 诪讞讘专讬' 砖转诇讜 讛讟注诐 砖讗讬谉 诇讛讝讻讬专 砖诇 砖讘转 讘讬"讜 讚注讘讜讚讛 诪砖讜诐 砖讛讜讗 讗讞专 讞转讬诪讛 讚诪砖诪注 讛讗 讘转讜讱 拽讚讜砖转 (讛讬讜诐) 讗诪专讬' 讗讚专讘讗 讗诪专讬' 讘转讜讱 拽讚讜砖转 讛讬讜诐 驻砖讬讟' 砖讗讬谞讜 诪讝讻讬专 讚爪"诇 拽讚讜砖讜转 讛讬讜诐 讘讗诪爪注 讜讘砖诇 砖讘转 讛讜讗 诪转讞讬诇 讗讘诇 讘讬"讜 讚注讘讜讚讛 讛"讗 砖爪专讬讱 诇讛讝讻讬专 讚诇注讜诇诐 诪转讞讬诇 讘砖诇 砖讘转 注"讻 讻转讘讜 砖讗讬谉 诇讛讝讻讬专 讗讞专 讞转讬诪讛:


讚讬谉 讗诐 砖讻讞 诇讛谞讬讞 注"转 诪注讬"讟 讗诐 谞讝讻专 讘讬讜诐 讗' 讻讙讜谉 讘讬讜诐 讛' 诪转谞讛 讜诪谞讬讞 注"转 讜讗讜诪专 讗诐 讛讬讜诐 讞讜诇 讻讜' 讜讗驻讬' 讗诐 诇讬转 诇讬' 诪讬讚讬 讚诪讘讜砖诇 诪注讬"讟 讜讻谉 讬讻讜诇 诇讛转谞讜转 讘注"讞 讗讻诇 诇讗 讘注"转讞 讜讘讬"讟 砖谞讬 讚讛讬讬谞讜 讘注"砖 讗"讗 诇讛谞讬讞 注"转 讜诇讗 注"讞:


讗诪专 专' 讞讬讬讗 讘专 讗砖讬 讗"专 诪谞讬讞 讗讚诐 注转"讞 诪讬"讟 诇讞讘讬专讜 讜诪转谞讛 讜讻"砖 注"转 讜专讘讗 讗诪专 诪谞讬讞 讗讚诐 注"转 诪讬"讟 诇讞讘讬专讜 讜诪转谞讛 讗讘诇 诇讗 注转"讞 讚诇诪讬拽谞讗 讘讬转讗 讘讬"讟 诇讗 讜讻转讘 讛专讬"祝 讜讛讬诇讻转' 讻专讘讗 讚讛讜讗 讘转专讗讬 讜诪住转讘专讗 诇谉 讚讛"诪 讘注转"讞 讚诪讬拽谞讬 讘讬转讗 讛讜讗 讗讘诇 注"讞 讚讘讬讟讜诇 专砖讜转 讛讜讗 诪谞讬讞 讗讚诐 注讬专讜讘讜 讘讬"讟 专讗砖讬谉 讜诪转谞讛 讜谞讬诪讗 讛讻讬 讛讗讬讚谞讗 讞讜诇讗 讘讛讗讬 注讻讜讘讗 诇砖转专讬 诇谉 诇讟诇讟讜诇讬 讘砖讘转' 诪讘讬转' 诇讘讬转讗 讜诪讚专转' 诇讚专转' 讜讗讬 讛讗讬讚谞讗 讬"讟 讗讬谉 讘讚讘专讬 讻诇讜诐 诇诪讞专 讘诪注诇讬 砖讘转' 讚讛讜讗 讬"讟 讘' 谞讬诪讗 讛讻讬 讗讬 讗讬讚谞讗 讬"讟 讻讘专 注讘讬讚谞讗 注讬专讜讘讗 诪讗转诪讜诇 讜讛砖转' 诇"爪 诪讬讚讬 讜讗讬 讗讬讚谞讗 讞讜诇讗 讘讛讗讬 注专讜讘讗 转砖转专讬 诇谉 诇讟诇讟讜诇讬 诪讘讬转' 诇讘讬转' 讜诪讚专转' 诇讚专转' 讜讛讬讻讗 诪谞讬讞 注"转 讜诪转谞讛 讻讙讜谉 讚讗转专诪讬 诇讛 讘' 讬"讟 砖诇 讙诇讬讜转 讛' 讘砖讘转 讜诪注诇讬 砖讘转' 讚诪讬讘注讬 诇讬讛 诇讗谞讜讞讬 注"转 诪诪注诇讬 讬"讟 讚讛讜讗 讚' 讘砖讘转' 讜讗讬 讗砖转诇讬 讜诇讗 讗谞讞 讘诪注诇讬 讬"讟 诪谞讞 诇讬' 诇注专讜讘讗 讘讬"讟 拽诪讗 讚讛讜讗 讛' 讘砖讘转 讜谞讬诪讗 讛讻讬 讗讬 讛讗讬讚谞讗 讬"讟 诇诪讞专 讞讜诇讗 讛讬' 讜诇"爪 讜诇讗 诪讬讚讬 讜讗讬 诇诪讞专 讬"讟 讛讗讬讚谞讗 讞讜诇讗 讛讜讗 讜讘讛讗讬 注专讜讘讗 讚拽讗 诪谞讞谞讗 诇砖转专讬 诇谉 诇讗驻讜讬讬 讜诇讘砖讜诇讬 诪讬"讟 诇砖讘转' 讜讚讜拽讗 讘讘' 讬"讟 砖诇 讙诇讬讜转 讗讘诇 讘讘' 讬"讟 砖诇 讻"讛 诇讗 讻讚讗诪专讬' 讘驻"拽 注"讻 讜讻讘专 讻转讘转讬 讘驻"拽 住讬' 讟"讝 砖讗讬' 谞专讗讛 讚讘专讬 专诪讘"诐 砖讻' 砖讛讗讬讚谞讗 讗讬谉 诇讛转谞讜转 讻诇诇 讜讻' 讛专"谉 讘砖诐 讻"讗 讻讬 诪转谞讬 讚讜拽讗 讚讗讬' 诇讬' 诪讬讚讬 讚讘砖讜诇 诪讗转诪讜诇 讗讘诇 诇讻转讞讬诇讛 讗住讜专 讜讻"谞 诪谉 讛讬专讜砖诇诪讬 专"讞 专讘讛 注诇讛 诇讘讬转讬' 讗"诇 讗谞砖讬谞谉 诪注专讘讛 讗"诇 讗讬讻讗 讟诇驻讞讬谉 诪讗转诪讜诇 讗"诇 讗讬谉 讻讜' 注"讻 讜讛讟讜专 讻' 注诇 讚讘专讬 专"讗 讜谞专讗讛 讚诇"爪 讜讻"讻 讘讛"注 讜讻谞"诇 注讬拽专 讚住转诪讗 拽讗诪专 讘专讬讬转' 讚诪转谞讛 讜诪讬专讜砖诇诪讬 讗讬谉 讻讗谉 专讗讬' 讚讗讬讬专讬 讛转诐 讘讛转谞讛 讻讘专 诪注讬"讟 讻诪"砖 诇注讬诇 讘住讬' 讟' 讜诪讛 砖诇讗 讛讬' 诪转谞讛 注转讛 讗驻砖专 讚讗讬讬专讬 讘讘' 讬"讟 砖诇 专"讛 讗讜 讗讬讬专讬 讘砖讘讜注讜转 砖讞诇 讬讜诐 讗' 讘讜' 讜讘砖讘转 讜讻' 讛诪专讚讻讬 讘驻"讘 讚讘讬爪讛 砖讛讜专讛 讛专"砖 诪讘讜谞讘讜专"拽 诇注砖讜转 注"转 注讻砖讬讜 讘讬"讟 砖谞讬 讜驻讜住拽 讘讚"住 讛诇讱 讗讞专 讛诪拽讬诇 讜讛讬诇讻转讗 讻专讘讗 讚讗诪专 讻讚讬 砖讬讘专讜专 讬讜谞讛 讬驻讛 诇砖讘转 讜驻专讬讱 讗驻讬' 讘讬"讟 讘' 谞诪讬 讜诪砖谞讬 砖诪讗 讬驻砖注 讛诇讗"讛 讬讻讜诇 诇讛谞讬讞 注"转 讗驻讬' 讘讬"讟 注爪诪讜 讜讻讬讜谉 砖砖讻讞 讜讗讬谉 讻讗谉 驻砖讬注讛 讬谞讬讞 讘讬"讟 注爪诪讜 注"讻 讜讞讬讚讜砖 讛讜讗 讜诇讗 讬诇驻讬谞谉 讻讬 讗讬谉 讚注转 砖讗专 诪讞讘专讬' 讻谉 讗诇讗 讻讜诇谉 讻转讘讜 住转诪讗 诇讗讬住讜专 讚讗讬谉 讛讬转专 讘讚讘专 讗诇讗 讘讬讜诐 讗' 讜诇讛转谞讜转 讗讘诇 诇讗 讘讬讜诐 讘' 讻诇诇 讜注讜讚 诪住转诪讗 讞讻诪讬诐 诇讗 讞诇拽讜 讚讘专讬讛诐 诪讗讞专 砖讗住专讜 诇讛谞讬讞 讘讬讜诐 讘' 砖诪讗 讬驻砖注 诇讗 讞诇拽讜 讘讚讘专 诇注讜诇诐 诇讛谞讬讞 讘讬讜诐 讘' 砖讛专讬 转拽谞转 讞讻诪讬诐 诇讛谞讬讞 注"转 讘注讬"讟 讜注讜讚 讗讬讻讗 诇诪讬讞砖 诇注专诪讛 砖讬讗诪专讜 砖讻讞谞讜 讜讬谞讬讞讜 注"转 讘讬"讟 砖谞讬 讜讛讜讗 讘讬讝讜讬 讬"讟 诇讛砖讜讜转讜 诇讞讜诇 诇讻谉 讗诇 转住诪讜讱 注诇讬讜:


讚讬谉 诪讬 砖诇讗 讛谞讬讞 注"转 讜注讘专 讜讗驻讛 诪讜转专 诇讗讻诇讜 讗讻诇 讗诐 讛注专讬诐 讗住讜专 讜讛讻诇 诇驻讬 专讗讜转 注讬谞讬 讛讞讻诐 讬注砖讛 讻砖诐 砖讗住讜专 诇讘砖诇 诇注爪诪讜 讻讱 讗住讜专 诇讘砖诇 诇讗讞专讬诐 讗驻讬诇讜 拽诪讞 砖诇讛诐 讜讗驻讬诇讜 讘讘讬转诐 讜讻谉 讗讞专讬诐 讗住讜专讬诐 诇讘砖诇 诇讜 讗诐 诇讗 砖诪拽谞讛 拽诪讞讜 诇讗讞专讬诐:


讗讘注讬' 诇讛讜 诪讬 砖诇讗 讛谞讬讞 注"转 讛讜讗 谞讗住专 讜拽诪讞讜 谞讗住专 讗讜 讚讬诇诪讗 讛讜讗 谞讗住专 讜讗讬谉 拽诪讞讜 谞讗住专 诇诪讗讬 讻"诪 诇讗拽谞讜讬 拽诪讞讜 诇讗讞专讬诐 讗"讗 讛讜讗 谞讗住专 讜讗讬谉 拽诪讞讜 谞讗住专 诪爪讬 诇讗拽谞讜讬' 拽诪讞讜 诇讗讞专讬诐 讜讗"讗 讛讜讗 谞讗住专 讜拽诪讞讜 谞讗住专 诇讗 诪爪讬 诇讗拽谞讜讬讬' 拽诪讞讜 诇讗讞专讬诐 讚讛讗 诇讗 诪讜注讬诇 讛拽谞讬讬 诪讗讬 转"砖 诪讬 砖诇讗 讛谞讬讞 注"转 讛"讝 诇讗 讬讗驻讛 讜诇讗 讬讘砖诇 讜诇讗 讬讟诪讬谉 诇讗 诇讜 讜诇讗 诇讗讞专讬诐 讜诇讗 讗讞专讬诐 讗讜驻讬谉 讜诪讘砖诇讬谉 诇讜 讻讬爪讚 讛讜讗 注讜砖讛 诪拽谞讛 拽诪讞讜 诇讗讞专讬诐 讜讗讜驻讬谉 诇讜 讜诪讘砖诇谉 诇讜 砖"诪 讛讜讗 谞讗住专 讜讗讬谉 拽诪讞讜 谞讗住专 砖"诪 讻"讛 讙讬' 讛住驻专讬诐 讜注讬拽专 讜讛讞讝讬拽讜 讗讜转讜 讛转讜' 讜讻' 讛专"谉 讛讗 讚讗诪专讬谞谉 诪爪讬 诇讗拽谞讜讬' 讘诇砖讜谉 诪转谞讛 讘诇讗 住讜讚专 讗诇讗 讻砖讗专 诪讟诇讟诇讬谉 讛谞拽谞讬' 讘诪砖讬讻讛 讜讛诪专讚讻讬 讻' 讘注诇 讛"讙 讛转讬专 诇讛拽谞讜转讜 讘讬"讟 诪砖讜诐 诪爪讜讛 讜讻谉 诇讜诇讘 讜讗转专讜讙 讬讜爪讗讬' 讘讜 讻诇 讛注诐 注"讬 诪转谞讛 注"诪 诇讛讞讝讬专 讜讚讻讜转讬' 拽讜谞讬谉 讘砖"诪 讜讗驻讬诇讜 讘砖讘转 诪砖诪注 讚讗驻讬诇讜 诇讛拽谞讜转 讘诪砖讬讻讛 讘诇讗 拽谞讬谉 住讜讚专 讻诪讜 讗转专讜讙 讜诇讜诇讘 讚讗住讜专 讘注诇诪讗 诪砖讜诐 讚诪讞讝讬 讻诪"讜诪 讜讘诪拽讜诐 诪爪讜讛 讛转讬专讜 转讜 诪住拽讬谞谉 讗讬讘注讬' 诇讛讜 注讘专 讜讗驻讛 诪讛讜 诪讬 拽谞住讬' 专讘谞谉 讗讜 诇讗 讜讗转讬谞讗 诇诪讬驻砖讟讗 诪讛讗 讚转谞讬' 诪讬 砖讛谞讬讞 注"转 讛"讝 讗讜驻讛 讜诪讘砖诇 讜诪讟诪讬谉 讜讗诐 专爪讛 诇讗讻讜诇 讗转 注讬专讜讘讜 讛专砖讜转 讘讬讚讜 讗讻诇讜 注讚 砖诇讗 讗驻讛 注讚 砖诇讗 讘讬砖诇 注讚 砖诇讗 讛讟诪讬谉 讛"讝 诇讗 讬讗驻讛 讜诇讗 讬讘砖诇 讜诇讗 讬讟诪讬谉 诇讗 诇讜 讜诇讗 诇讗讞专讬' 讜诇讗 讗讞专讬' 讗讜驻讬谉 讜诪讘砖诇讬谉 诇讜 讗讘诇 诪讘砖诇 讛讜讗 诇讬"讟 讜讗诐 讛讜转讬专 讛讜转讬专 诇砖讘转 讜讘诇讘讚 砖诇讗 讬注专讬诐 讜讗诐 讛注专讬诐 讗住讜专 讜讗"讻 讛"讛 谞诪讬 讗诐 注讘专 讜讗驻讛 讜讚讞讛 诇讬讛 专"讗 砖讗谞讬 讛注专诪讛 讚讗讞诪讬专讜 讘讛 专讘谞谉 讟驻讬 诪诪讝讬讚 讜讻' 讛专讬祝 讜诇讗 讗讬驻砖讟' 讘注讬讬谉 注讬' 讜住驻讬拽讗 讚专讘谞谉 诇拽讜诇讗 讜讻"讻 讛专"谉 讜讻"讚 讛专诪"讘诐 讜讛住诪"讙 砖诇讗 讛讞诪讬专讜 讘诪讝讬讚 讻诪讜 讙讘讬 讛注专诪讛 讚讗讬讻讗 诇诪讬讞砖 砖诪讗 讬诇诪讚讜 诪诪谞讜 讗讜 讛讜讗 讙讜驻讗 诇注讜诇诐 讬注讘讜专 讜讻"驻 专砖"讬 讜讛专"讗砖 讻' 讚讘专讬 讛专讬"祝 讜讘注讬讬谉 诇讗 讗讬驻砖讟讗 讜讛讜住讬祝 注诇讬讜 讜讝"诇 讜讬专讗讛 诪专"讗 讜诪专"谞 讘专 讬爪讞拽 讚拽讗诪专 讛讗 诪谞讬 讞谞谞讬' 讛讜讗 讜讗诇讬讘讗 讚讘"砖 讚讗讬谞讜谉 讗诪讜专讗讬 讘转专讗讬 讚讞讜 诇讛讱 驻砖讬讟' 讚诪住转讘专 诇讛讜 诪砖讜诐 讻讘讜讚 砖讘转 讗讬谉 诇拽讜谞住讜 注"讻 诇讻讗讜专讛 讬专讗讛 砖转驻住 讛专"讗砖 讻诇 讛讚讞讜讬讬' 讛讗诇讜 讜讗"讻 转讛讗 讗祝 讛注专诪讛 砖专讬 讚讛讗 讚讗住专讬 讛注专诪讛 讘讘专讬讬转' 讗讜拽讬诪谞' 讻讞谞谞讬' 讜讗诇讬讘讗 讚讘"砖 讜讛讬讬谞讜 讚诇讗 讻讛诇讻转讗 讗讘诇 转讬诪' 砖讛讟讜专 诇讗 讻"讻 讗诇讗 讗讜住专 讛注专诪讛 讘住转诐 讜诇讗 讛讝讻讬专 讚注转 讗讘讬讜 讛专讗"砖 讙诐 讻诇 讛诪讞讘专讬诐 讗住专讜 讛注专诪讛 注"讻 谞"诇 讚拽讗讬 讗讚讘专讬 讛专讬"祝 砖讻' 讜讘注讬讬谉 诇讗 讗讬驻砖讟' 讜讗"讻 讬砖 讻讗谉 诪拽讜诐 诇讞诇讜拽 讜诇讜诪专 讚讗讝诇讬谞谉 诇讞讜诪专讗 诪砖讜诐 讚诪爪讬谞讜 砖拽谞住讜 讗驻讬' 讘诪注专讬诐 讜诇讻讗讜专讛 讗诐 注讘专 讜讗驻讛 讬讜转专 讬砖 诇拽讜谞住讜 讜讻诪"砖 讛讗"讝 讜讝"诇 注讘专 讜讗驻讛 讘诪讝讬讚 诇讗 讗讬驻砖讟讬' 讗讘诇 讘砖讜讙讙 驻讬' 专讬"讘讗 讚砖专讬 讜诇讗 讻讚讘专讬 专"讬 砖讗住专 讜讛诪讞诪讬专 转注"讘 注"讻 讻' 讛讜讗 讚讗讬谉 讻讗谉 住驻讬拽讗 讘讚讘专 讚讻诇 讛谞讬 讗诪讜专讗讬 讚讞讜 讛讱 驻砖讬讟讜转' 诪砖讜诐 砖诪住转讘专 诇讛讜 讚诪砖讜诐 讻讘讜讚 砖讘转 讗讬谉 诇拽讜谞住讜 讜讗驻讬诇讜 讘诪讝讬讚 讜讗祝 讚讛讬讻讗 讚注讘专 讜讗驻讛 诪讬"讟 诇讞讘讬专讜 讚诇注讬' 诇讗 砖专讬谞谉 讗诇讗 砖讜讙讙 讛讻讗 诪砖讜诐 讻讘讜讚 砖讘转 砖专讬 讗驻讬' 讘诪讝讬讚 讜诪"诪 讻专讗讛 讚讘砖讜讙讙 讚讗讬讻讗 诇诪讬讞砖 砖讬砖 讛注专诪讛 讘讚讘专 砖讗讜诪专 砖讜讙讙 讛讬讬转讬 讜讛讜讗 注讘专 讜讗驻讛 讘诪讝讬讚 砖讬砖 诇拽讜谞住讜 诪砖讜诐 砖讚诪讬 诇讛注专诪讛 讜讗讬讻讗 诇诪讬讞砖 砖讛讜讗 讬注讘讜专 转讚讬专 讻讚诇注讬' 讜诪砖"讛 讬驻讛 讻' 讛讗"讝 讛讻诇 诇驻讬 专讗讜转 注讬谞讬讜 砖诇 讛讞讻诐 砖砖讜讗诇讬谉 讗讜转讜 讬注砖讛 讻' 讛讟讜专 (讘住讬' 转拽讻"讝) 讜讝"诇 讜讻砖诐 砖讗住讜专 诇讘砖诇 诇注爪诪讜 讻讱 讗住讜专 诇讘砖诇 诇讗讞专讬诐 讗驻讬' 讘讘讬转诐 砖讗讬谉 讛注讜诇诐 讬讜讚注讬诐 砖讛讜讗 诇讗讞专讬诐 讜讙诐 讗讞专讬诐 讗住讜专讬' 诇讘砖诇 诇讜 讜讗讬谉 诇讜 转拽谞讛 讗诇讗 砖诪拽谞讛 拽诪讞讜 讜转讘砖讬诇 诇讗讞专讬' 讜讛谉 讗讜驻讬谉 讜诪讘砖诇讬谉 讜谞讜转谞讬谉 诇讜 讚砖诇讛诐 讛谉 讜诪讘砖诇讬' 讜谞讜转谞讬谉 诇讜 讗讞"讻 讜讗驻讬' 讘讘讬转讜 讬讻讜诇讬谉 诇讘砖诇 讚讗讞专 砖谞转谉 诇讛诐 讘诪转谞讛 拽谞讜 讗讜转讜 讜讘"讛注 讻转讘 诪住转讘专讗 讗讞专讬诐 砖诇讗 讛谞讬讞讜 注讬讻讜讘 讗讜驻讬谉 讜诪讘砖诇讬谉 诇诪讬 砖讛谞讬讞讜 讚砖诇讜讞讜 砖"讗 讻诪讜转讜 讜诇讗 谞讛讬专讗 讚讘讛讚讬' 讙专住讬' 讗讬谉 讗讜驻讛 诇讗讞专讬' 注"讻 讜讛谞讛 诪"砖 砖诇讗 诇讘砖诇 诇讗讞专讬诐 讗驻讬' 讘讘讬转诐 诪砖讜诐 砖讛注讜诇诐 讗讬谞诐 讬讜讚注讬' 讻讜' 讗"讻 诇驻"讝 讗讬谞讜 讗讬住讜专 讗诇讗 讻砖讬讜讚注讬' 讛注讜诇诐 砖诇讗 讛谞讬讞 注"转 讗讘诇 讘住转诪' 诪讗讬 讗讬讻讗 诇诪讬讞砖 讛专讜讗讛 讬讗诪专 砖讛谞讬讞 注"转 讜讻谉 讗讬 诪讜讻讞 诪讬诇转' 砖驻讬专 砖讛讬讗 诇讗讞专讬' 砖专讬 讜诇讗 谞讛讬专' 讚讘讻诇 注谞讬谉 讗住讜专 诇讘砖诇 讗祝 诇讗讞专讬' 诪讗讞专 砖讛讜讗 诇讗 讛谞讬讞 讗"讻 讛讜讗 谞讗住专 诪"诇 诇讜 诪"诇 诇讗讞专讬诐 讜诪"砖 讗讞"讻 注诇 讛注讬讟讜专 讚诇"谞 诪砖讜诐 讚讘讛讚讬' 讙专' 讗讬谉 讗讜驻讛 诇讗讞专讬诐 讗讬谉 讝讜 讛砖讙讛 讻"讻 注诇讬讜 讚讗驻砖专 讚诪驻专砖 讛讗 讚讗诪专讬' 讗讬谉 讗讜驻讛 诇讗讞专讬' 讛讬讬谞讜 诇讜诪专 砖讛拽诪讞 砖诇讜 讗讬谉 讗讜驻讛 讗讜转讜 诇讗 诇讜 讜诇讗 诇讗讞专讬' 讚拽诪讞讜 谞讗住专 讻"讝 砖讛讜讗 砖诇 讗讘诇 拽诪讞 砖诇 讗讞专讬' 砖讛谞讬讞讜 注讬专讜讘 诪讜转专 诇讜 诇讗驻讜转讜 诇爪专讻诐 讚砖诇讜讞讜 砖"讗 讻诪讜转讜 讜讘驻专讟 砖讛专讗"砖 转驻住 讙"讻 讙讬' 专砖"讬 砖"诪 讛讜讗 谞讗住专 讜拽诪讞讜 谞讗住专 讗"讻 砖驻讬专 讬砖 诇讞诇拽 讜诪"诪 谞专讗讛 讚诇讬转' 诇讚讘专讬讜 讞讚讗 讚讘专讬讬转讗 住转诪讗 拽转谞讬 讜注讜' 讛诇讗 讻讘专 讻转讘转讬 砖讙讬' 讛谞讻讜谞讛 讛讬讗 讛讜讗 谞讗住专 讜讗讬谉 拽诪讞讜 谞讗住专 讚讗讬 谞讗住专 诇讗 诪爪讬 诇讛拽谞讜转 诇讗讞专讬' 讜讗"讻 讗讬谉 讞讬诇讜拽 讘讬谉 拽诪讞 砖诇讛诐 诇拽诪讞 砖诇讜 讜诇拽诪' 谞讻转讜讘 讛讬讻讬 砖诇讗 诪爪讬 诇讛拽谞讜转 拽诪讞讜 诇讗讞专讬' 讻讙讜谉 砖讗讞专讬诐 讙"讻 诇讗 讛谞讬讞讜 注"转 讗讜 砖讗讬谉 讻讗谉 讗谞砖讬诐 讗讞专讬诐 诪讛 讬注砖讛:

